Šta to pijemo: Uskoro redovna kontrola šest lokalnih vodovoda u Sarajevu / Radio Sarajevo\nŠta to pijemo: Uskoro redovna kontrola šest lokalnih vodovoda u Sarajevu\n12. 02. 2016. u 13:00:07 Radiosarajevo.ba\nFinansijska sredstva za stalni nadzor, kontrolu i kontinuiranu dezinfekciju vode za piće na nekoliko lokalnih vodovoda osigurala je i ove godine Općina Centar.\nDževad Bećirević, načelnik Općine Centar, i Snježana Balta, direktorica Zavoda za javno zdravstvo Kantona Sarajevo, potpisali su ugovor na osnovu kojeg Općina u 2016. godini finansira, a Zavod radi analizu, ispitivanje i kontrolu vode na šest lokalnih vodovoda u Nahorevu i Mrkovićima: Stijena, Muharemovići, Kokorevac, Brda, Radava i Čavljak.\nOvim ugovorom, u vrijednosti 8.000 KM, sanitarna inspekcija Zavoda za javno zdravstvo Kantona Sarajevo se obavezuje da će tokom cijele 2016. godine na pomenutim izvorištima jednom mjesečno praviti bakteriološku analizu vode, te kontrolirati nivo hlordioksida.\nUgovorom je također predviđeno da se četiri puta godišnje obavlja fizičko-hemijska analiza vode. Na osnovu ovih ispitivanja inspekcija je u obavezi da mjesečno sačini zapisnik o sanitarno-higijenskom stanju lokalnih vodovoda. Sredstvo za dezinfekciju vode za piće je nabavila firma ITR iz Sarajeva s kojom je Općina Centar također potpisala ugovor u vrijednosti 4.100 KM.


Otvorena izložba o Borivoju Popoviću, istaknutom muzičkom umetniku i pedagogu poreklom iz Krupca – Muzej Ponišavlja Pirot\nSinoć je u galeriji Muzeja Ponišavlja Pirot otvorena izložba povodom stogodišnjice rođenja velikog muzičkog pedagoga, kompozitora i dirigenta Borivoja Popovića. O njegovom životu i radu se u javnosti veoma malo i nedovoljno zna, s obzirom na to da se njegovi udžbenici o solfeđu neizostavni u Srbiji ali i drugim zemljama Evrope, Rusiji, Španiji…\nIdejni tvorac izložbe je Vesna Gagić, šef biblioteke na Fakultetu umetnosti u Nišu a izložba se realizovala u organizaciji ogranka SANU iz Niša i Muzeja Ponišavlja Pirot. Na otvaranju izložbe su govorili Saša Jovanović direktor Muzeja Ponišavlja Pirot, akademik Ninoslav Stojadinović – predsednik ogranka SANU u Nišu, Vesna Gagić – autor izložbe i šef biblioteke na Fakultetu umetnosti u Nišu kao i prijatelji Borivoja Popovića koji su jedan određeni period proveli sa njim.\nOvo je prva saradnja Muzeja Ponišavlja i SANU a kako su izjavili učesnici nadaju se ne i poslednja. Direktor Muzeja Ponišavlja je rekao prisutnima da će ovo biti jedna od poslednjih izložba u ovoj galeriji Muzeja Ponišavlja jer se planira rekonstrukcija i izgradnja novih prosotrija u muzeju.\nProfesor dr Ninoslav Stojadinovic istakao je da je zadatak ogranka SANU u Nišu da ne dozvole da se zaborave neki istaknutni umetnici i ličnosti iz krajeva istočne Srbije kao i da se pokaže mladim ljudima šta smo to nekada imali, da su to bili ljudi svetskog kalibra. Kako je rekao akademik Stojanović, Borivoje Popović nije bio član SANU ali je ostavio veliki trag uopšte u pedagogiji i u muzičkoj umetnosti.\nOvom prilikom ozvaničena je i inicijativa da se jedna od ulica u gradu nazove po čoveku koji je ostavio neizbrisiv trag u muzičkoj teoriji. Prof. dr Stojadinović, kazao je da će pomenuta eminentna institucija i Muzej Ponišavlja zvanično predati zahtev lokalnom parlamentu u Pirotu kako bi se jedna od ulica u gradu nazvala po ovom proslavljenom muzičkom pedagogu.


U Palama je večeras obilježeno 90 godina alpinizma na Romaniji, a proslavi jubileja prisustvovali alpinisti iz Srbije, Crne Gore, Federacije BiH i Republike Srpske.\nPredsjednik Planinarsko-ekološkog društva /PED/ "Romanija" sa Pala Radoje Vojvodić rekao je novinarima da je alpinizam "rođen" na Đevi, jednom od vrhova Romanije kojeg su 1929. godine osvojila dvojica alpinista.\n"Imamo prestižne stijene kod Novakove pećine, Mjedenik, Crvene stijene", naveo je Vojvodić.\nPrema njegovim riječima, opšina Pale je jedna od rijetkih opština u BiH koja je stijene za potrebe poligona prenijela na PED "Romanija" da gazduju.\n"U avgustu 2017. godine potisali smo memorandum o saradnji sa Planinarskim savezom Srpske i na taj način stekli pravni osnov za dalji razvoj dva saveza. Prošle godine bio je ljetni alpinistički kurs na Romaniji, a nastavićemo sa organizacijom zimskih alpinističkih kurseva po Crnoj Gori", rekao je Bulatović.\n"Smatram da je Romanija, osim poligona za razvoj alpinizma, može biti razvojna šansa za opštinu Pale. Najbolje bi bilo kada bi bio organizovan godišnji skup na ovoj planini s ciljem dovođenja što više alpinista, planinara", istakao je Isaković.\nObilježavanje jubileja organizovali su Planinarski savez Republike Srpske i PED "Romanija" iz Pala.


Prva pobeda Srbije u Riju, protiv Japana za četvrtfinale - Filip Filipovic Oficijalni sajt\nPrva pobeda Srbije u Riju, protiv Japana za četvrtfinale\nReprezentacija Srbije uspela je u veoma važnoj utakmici da pobedi Australiju 10:8 i tako da stigne na korak od plasmana u četvrtfinale Olimpijskih igara. U meču koji je direktno odlučivao o četvrtom mestu koje vodi u dalji krug takmičenja, Srbija je u završnici, posle velike borbe, uspela da slomi otpor protivnika i golovima Jakšića, Filipovića i Nikića da stigne do trijumfa.\nSrbija je pre ove utakmice bila u veoma teškoj situaciji, pošto je posle tri kola bila peta u grupi, sa samo dva osvojena boda i bez pobede. Taj pritisak se osećao u većem delu utakmice sa Australijom, ali su Delfini na kraju iz tog susreta izašli kao pobednici. Povela je ekipa Elvisa Fatovića preko Rouča, a odmah je izjednačio Slobodan Nikić. Srbija je ponovo igrala lošije u napadu, bilo je dosta kontra faulova, a prvo vođstvo doneo je Duško Pijetlović sa igračem više. Međutim, isti igrač je u poslednjem napadu isključen, u u poslednjim sekundama prvog perioda Aron Janger je savladao Branislava Mitrovića, za 2:2.\nUvukla se nervoza u redove ekipe Dejana Savića, što su Australijanci iskoristili i za dva minuta golovima Svifta i Kajesa stigli do dva gola prednosti (4:2). Između ta dva pogotka,Filip Filipović nije uspeo da realizuje peterac. Međutim, odmah je Milan Aleksić udarcem iz daljine smanjio zaostatak, a minut kasnije poravnanje je doneo Miloš Ćuk. Srbija je preuzela inicijativu, ali nije uspela da stigne do nove prednosti, pošto se Denerlej razbranio. U poslednjoj sekundi prvog poluvremena Duško Pijetlović je bio neoprezan u odbrani, što je rezultiralo novim golom za Australiju, pošto je Houden je “iz odbojke” prosledio loptu u mrežu – 5:4.\nU trećoj četvrtini dugo se igralo bez gola. Puleni Dejana Savića bili su stegnuti u napadu, a tek sredinom perioda, kada je Srbija dobila igrača više, Milan Aleksić se podigao na stativi, malo oklevao i zatresao mrežu. Samo 25 sekundi kasnije Jakšić je pobegao svom čuvaru, primio loptu ispred gola Australije i izborio peterac. Ovog puta, siguran je bio Prlainović, za vođstvo Srbije od 6:5.\nIpak, na novo izjednačenje se nije dugo čekalo. Rič Kembel je na isteku napada savladao Mitrovića (6:6). Evropski šampion je zaigrao nešto brže u napadu. Sa igračem više Jakšić je imao stopostotnu šansu, a nekoliko sekundi kasnije udarac je uputio i Gocić, ali je Denerlej nastavio da briljira. Australija je imala brojčanu prednost u poslednjem napadu u trećoj četvrtini, ali je šut Kembela izblokiran – 6:6.\nKako je završila treću, tako je Australija započela i četvrtu četvrtinu – sa igračem više. U važnom trenutku Mitrović je bio na visini zadatka, a na drugoj strani usledila je polu kontra i gol Prlainovića za 7:6. Mogla je Srbija minut kasnije da dođe do “+2”, ali je Filipović sa igračem više pogodio stativu. Australijanci su to kaznili i Koteril je poravnao.\nKembel je imao dve prilike da donese novu prednost Australiji, da bi tri minuta pre kraja, sa igračem više, Mandić uposlio Jakšića na dva metra, a mladi vaterpolista pored dva igrača proturio loptu ispod ruke Denerleja. Posle još jedne dobre odbrane, Mandić je malo požurio i zatresao prečku, ali je Srbija dobila novi napad i malo kasnije igrača više, a Filipović je lepo pogodio za “+2”. Kada na 80 sekundi do kraja meča Australijanci nisu iskoristili napad sa igračem više, sve je bilo jasno, a tačku na utakmicu stavio je Nikić. U samoj završnici Koterli je postavio konačnih 10:8.\nNajefikasniji su bili Prlainović i Nikić sa po dva gola, dok je isti učinak kod Australije imao Koteril. U narednom meču, u noći između nedelje i ponedeljka (00:30), Srbija se sastaje sa Japanom.


Izvor: VOA, 03.Dec.2019, 17:03\nDemokrate, koje u u Predstavničkom domu vode istragu o opozivu predsednika Donalda Trampa, objavile su izveštaj u kojem su navele da je Tramp tražio strano mešanje u američke izbore da bi poboljšao svoje šanse za reizbor, da je podrio nacionalnu bezbednost i naložio kampanju bez presedana za opstrukciju Kongresa. "Istraga o opozivu razotkrila je višemesečne napore predsednika Trampa da koristi svoj položaj da bi tražio strano mešanje u izbore 2020. godine, u svoju korist. Predsednikov plan podrio je američku spoljnu politiku prema Ukrajini i našu nacionalnu bezbednost u korist dve politički motivisane istrage koje bi pomogle njegovoj kampanji za reizbor", navodi se u izveštaju na 300 strana i dodaje da je "predsednik tražio od novoizabranog ukrajinskog predsednika Volodimira Zelenskog da javno objavi istragu političkog rivala, kojeg se po svemu sudeći najviše plašio, bivšeg potpredsednika Džoa Bajdena i diskreditovane teorije da se Ukrajina, a ne Rusija, mešala u predsedničke izbore 2016. godine". Demokrate optužuju Trampa da je iskoristio američku vojnu pomoć i mogućnost za posetu Beloj kući da bi naterao svog ukrajinskog kolegu da sprovede istrage, od kojih bi američki lider imao političku korist. "Predsednik je svoje lične i političke interese stavio iznad nacionalnih interesa Sjedinjenih Država, pokušao da podrije integritet američkog izbornog procesa i ugrozio američku nacionalnu bezbednost", navodi se u izveštaju koji je Odbor za obaveštajna pitanja, koji je istragu vodio od septembra, usvojio u utorak uveče. U izveštaju se Tramp takođe optužuje da je ometao sprovođenje istrage, kategoričkim odbijanjem da dostavi tražena dokumenta i dozvoli svojim savetnicima da svedoče, bezuspešnim pokušajima da spreči dugogodišnje vladine službenike da svedoče i zastrašivanjem svedoka. "Donald Tramp je prvi predsednik u istoriji Sjedinjenih Država koji je pokušavao da u potpunosti opstruiše istragu o opozivu u Predstavničkom domu", ističu demokrate u izveštaju i poručuju da su dokazi za "predsednikove prestupe i opstrukciju Kongresa ubedljivi". Predsedavajući Odbora za obaveštajna pitanja Adam Šif rekao je na konferenciji za novinare da je Tramp "predsednik koji veruje da je iznad optužnice, opoziva, bilo kakve odgovornosti i zaista iznad zakona". Uoči objavljivanja izveštaja, Tramp je na marginama samita NATO-a u Londonu, kritikovao istragu kao "veoma nepatriotsku". Bela kuća saopštila je posle objavljivanja izveštaja da predsedavajući odbora Adam Šif i demokrate nisu uspeli da nađu niti jedan dokaz da je predsednik Tramp uradio nešto pogrešno, a da je izveštaj "odraz njihove frustracije". "Izveštaj predsedavajućeg Šifa je kao nepovezani govor blogera iz podruma koji pokušava da dokaže nešto za šta nema dokaza", saopštila je portparolka Bele kuće Stefani Grišam. Izvestaj je predat Odboru za pravosuđe, pred kojim će se voditi stranačka debata o tome da li bi trebalo utvrditi predlog za Trampov opoziv, o kojem bi se zatim izjašnjavao Predstavnički dom u punom sastavu. Ako bi taj predlog bio usvojen, u Senatu, koji kontrolišu republikanci, bilo bi održano suđenje na kojem bi bila doneta odluka o tome da li bi Tramp trebalo da bude smenjen. Za donošenje odluke o Trampovoj smeni potrebna je dvotrećinska većina. U fokusu istrage o opozivu je pitanje da li je Tramp zloupotrebio položaj kada je vršio pritisak na Kijev da istraži bivšeg potpredsednika SAD i demokratskog predsedničkog kandidata Džoa Bajdena i njegovog sina Hantera. U Kongresu su o tome svedočili aktuelni i bivši zvaničnici, koji su naveli da je sprovođenje istrage Bajdenovih, kao i osporene teorije da se Ukrajina mešala u američke izbore, bio uslov za isplatu vojne pomoći Ukrajini i za posetu ukrajinskog predsednika Beloj kući. Tramp je u Londonu ponovio da su sporni telefonski razgovori sa Zelenskim bili "savršeni", a da je istraga o opozivu prevara i lov na veštice. Takođe je ponovo zatražio da Bajden i njegov sin svedoče na saslušanjima. Tramp je optužio demokrate da tri godine pokušavaju da obore njegovu pobedu na izborima 2016. godine, dok se priprema za kampanju za reizbor 2020. Prema anketama, Amerikanci su duboko podeljeni u pogledu Trampovog opoziva. Predsednik SAD doveo je u pitanje i patriotizam demokrata, naročito u trenutku kada boravi u Londonu, ali je istakao da ne veruje da njihovi potezi slabe njegovu poziciju na samitu NATO-a. "Mislim da je nepatriotski da demokrate to rade. To je loše za našu zemlju", naglasio je Tramp. Takođe je odbacio mogućnost da ga članovi Kongresa javno ukore zbog optužbi da je vršio neprimeren pritisak na Ukrajinu da istraži njegovog političkog rivala Džoa Bajdena. Analitičari za sada sumnjaju da će republikanci u Senatu doneti odluku o Trampovoj smeni, iako su pojedini članovi Kongresa izneli ideju o javnom ukoru predsednika da bi se osudili njegovi potezi, ali bez rizika da bude smenjen. "Nisam uradio ništa pogrešno. Ne možete da ukorite nekog ako nije uradio ništa pogrešno", rekao je Tramp u Londonu. Republikanci su u ponedeljak objavili svoj izveštaj, u kojem su naveli da demokrate nisu dokazale da je Tramp počinio krivično delo, zbog kojeg bi trebalo da bude opozvan. U međuvremenu, podsekretar za politička pitanja Dejvid Hejl, teći po rangu zvaničnik Stejt departmenta, rekao je u svedočenju pred senatskim Spoljnopolitičkim odborom da nije video dokaze da se Ukrajina, a ne Rusija, mešala u američke izbore 2016. godine, čime je podrio argument koji Tramp i njegove pristalice često iznose. Senatski odbor za obaveštajna pitanja, kojim predsedavaju republikanci, tokom svoje istrage takođe nije pronašao dokaze za optužbe o ukrajinskom mešanju, saopštili su agenciji Rojters izvori iz Kongresa.\nPogledaj vesti o: Donald Tramp, NATO skup, NATO\nPredsednik SAD Donald Tramp zloupotrebio je svoja ovlašćenja zbog lične koristi blokirajući isplatu vojne pomoći Ukrajini koju je prethodno odobrio Kongres, navodi se u izvodu izveštaja o opozivu predsednika SAD Obaveštajnog komiteta američkog Kongresa. ...


Santoš: ''Ući ćemo u istoriju'' - Sportske.net\nSantoš: ''Ući ćemo u istoriju''\nSelektor reprezentacije Portugala Fernando Santoš rekao je danas da je uveren da će njegovi fudbaleri u finalu Evropskog prvenstva protiv Francuske ispisati nove stranice istorije.\n"Ovo je prvo finale izmedju Portugala i Francuske i ja sam uveren da će Portugal ući u istoriju. Želim da Francuzi nastave s pričom da je Portugal pobedio, iako to nije zaslužio, a mi da odšetamo s trofejom u rukama. Moja ekipa je od početka puna samopouzdanja", rekao je Santoš.\nPortugal je u polufinalu Evropskog prvenstva pobedio Vels s 2:0, a Francuska je istim rezultatom pobedila Nemačku, pa ih sutra u Sen Deniju očekuje finalni meč.\n"Francuska je pokazala kvalitet protiv Nemačke. Oni pošutuju svakog rivala, ali su svakog pobedili u svom stilu. Ne mislim da će imati isti plan igre sutra protiv nas. Mislim da će biti agresivni i da će pokušati da nas dovedu pod pritisak", rekao je on.\nSantoš je potom nahvalio svoj tim i dodao da njegovi fudbalri moraju da pronadju strategiju kako sutra da pobede.\n"Moja ekipa je mešavina mladosti i iskustva. Naša mladost će nam dati nepoštovanje i to kada pomešamo s iskustvom koje imamo i koje je naviknuto na pobede bi trebalo da donese rezultat. Mislim da imamo sve što nam je potrebno da nastavimo ono što radimo", rekao je Santoš.\nFinale Evropskog prvenstva izmedju Portugala i Francuske igraće se od 21.00 u Sen Deniju.


Datum objave: 15.03.2019 11:58 | Autor: Ministarstvo održivog razvoja i turizma\nPosjetiocima štanda i potencijalnim investitorima predstavljene su aktivnosti koje Vlada Crne Gore sprovodi u cilju turističke valorizacije potencijala sjevernog regiona. Predstavljena su ulaganja u izgradnju turističke infrastrukture na sjeveru, što stvara uslove za privlačenje novih investicija. Posjetioci se upoznaju i sa podsticajnim mjerama i olakšicama koji se investitorima nude na državnom i lokalnom nivou. U okviru crnogorskog štanda predstavile su se i kompanije Azmon Investments, Adriatic Marinas i Adriatic Properties, koje su posjetioce upoznale sa njihovim projektima koje realizuju u Crnoj Gori.\nNa sastanku sa Robson Napier Borkiom, državnim sekretarom Ministarstva turizma Brazila, Davidović je razmijenio iskustva u razvoju turističke privrede, a sagovornici su izrazili obostranu spremnost za dalje unapređenje saradnje u turizmu. Ukazano je na ekonomski potencijal saradnje koji bi trebao da prati dobre političke odnose koji postoje između dvije zemlje. Sa generalnim sekretarom Ministarstva turizma Grčke, George Civlasom, Davidović je razgovarao o potencijalu za razmjenu iskustava posebno kada se govori o korišćenju fondova EU. Takođe, razgovarali su o uticaju sharing ekonomije na turizam i njenih efekata na sivu ekonomiju, kao i o evoluciji trendova u turizmu sa aspekta ponude i tražnje. Dogovoreno je da se u narednom periodu kroz bilateralne posjete pospješi povezivanje turističke privrede dvije države.\nTokom razgovora sa predstavnicima inostranih medija prisutnih na MIPIM-u, državni sekretar Davidović predstavio je rezultate koje je crnogorski turizam ostvario do sada. Poseban naglasak stavljen je na rekordnu posjećenost, ostvarene prihode, tendencije emitivnih tržišta, najave za tekuću godinu i aktivnosti koje se preduzimaju za sezonu 2020. godine.\nMIPIM je najveći međunarodni sajam nekretnina, koji svake godine okuplja predstavnike velikog broja zemalja i najuticajnije donosioce odluka na tržištu nekretnina. Po mnogima, MIPIM je najveća izložba razvojnih projekata i izvora kapitala na svijetu. Na MIPIM-u učestvuju investitori, finansijske institucije, hotelske grupacije, developeri, agencije za nekretnine, najveće konsultantske kompanije u ovoj oblasti, lokalne vlasti i drugi. MIPIM nudi informacije o tome gdje i kada ulagati, kako ući u partnerstva, ali i upoznavanje sa razvojnim inovacijama u oblasti nekretnina (sa akcentom na finansije, arhitekturu i održivost), kao i mogućnost susreta sa ključnim investitorima u neformalnom okruženju.


Bošnjacima i svim povratnicima oduzeto pravo vlasništva! – Minber\nvelj. 07, 2012 at 4:25 pm\nNedavno urađena analiza Fondacije Centar za javno pravo o dva zakona o katastru i premjeru RS, koji su u Narodnoj skupštini (NS) RS prošle godine izglasani po hitnom postupku, samo je potvrdila zašto su ovi zakoni podigli dosta prašine i nezadovoljstva među Bošnjacima i povratničkom populacijom.\nU najkraćem, oba ova zakona “oduzimaju pravo vlasništva protjeranim i raseljenim licima s teritorije RS”, što je ništa drugo do završetak procesa etničkog čišćenja mirnodopskim sredstvima!\nPravnik Ena Gotovuša, saradnica Fondacije i autorica analize, ističe da je riječ o pravno utemeljenom dokumentu, rađenom nekoliko mjeseci, koji je “oslobođen” bilo kakvog ideološkog ili političkog utjecaja.\nDokument, naime, zadire u srž problema koji je ponukao Bošnjake iz RS da već nakon donošenja prvog zakona putem svojih zakonodavnih predstavnika zatraže zaštitu vitalnog nacionalnog interesa. Međutim, ocijenjeno je da su ponuđena rješenja u drugom zakonu samo neznatno poboljšala zaštitu prava na imovinu.\n– Ograničavanje prava na podnošenje vlasničke tužbe rokom i činjenica da će sva dokumentacija iz gruntovnica biti preuzeta od strane Uprave (Geodetska uprava RS, op.a), pojedincu ostaje još samo nada da će se službenici Uprave rukovoditi načelima nezavisnosti i profesionalnosti, a ne interesima političke opcije – navedeno je, između ostalog, u ovom dokumentu.\nPodsjećamo, nakon što je primjena Zakona o katastru RS obustavljena odlukom Ustavnog suda BiH, NS RS je u oktobru prošle godine po hitnom postupku usvojila modificiranu verziju, ili Zakon o premjeru i katastru RS.\nMeđutim, ni u novom zakonu nije napušten koncept da zemljišno-knjižne evidencije budu u nadležnosti Republičke geodetske uprave.\nZavršetak etničkog čišćenja\nKlub Bošnjaka u Vijeću naroda RS je i nakon drugog zakona podnio apelaciju za ocjenu ustavnosti, koju je Ustavi sud RS odbio.\nNa taj je način, ukoliko ne bude podnesena nova apelacija Ustavnom sudu BiH, faktički onemogućio povratnike u RS da efikasno zaštite privatno vlasništvo, čime bi samo bili potvrđeni rezultati etničkog čišćenja u ovom entitetu.\nMUSLIMANSKA KUĆA – Abdusamed Bušatlić


Makedonija: Otkrivena balkanska mreža za pranje novca\nKriminalna mreža za pranje novca u koju je bilo uključeno 11 Makedonaca, devet Bugara i jedan državljanin Srbije rasformirana je, saopštilo je danas makedonsko Ministarstvo unutrašnjih poslova.\nČlanovi ove mreže osumnjičeni su da su oprali ukupno 21,8 miliona evra preko fiktivnih firmi registrovanih na ime bugarskih državljana koji su potpisivali lažne fakture u periodu između 2007. i 2011. godine.\nMakedonski budžet tako je oštećen za oko dva miliona evra, navodi se u saopštenju.\nKrivične prijave podnete su protiv 21 osobe, od kojih je deset uhapšeno i predato pravosudnim vlastima pod sumnjom da su počinili krivična dela utaje poreza, pranja novca, zloupotrebu službenog položaja, falsifikovanje i uništavanje administrativnih dokumenata.\nOva kriminalna grupa suzbijena je nakon višemesečne istrage koju je sproveo Centar za suzbijanje organizovanog kriminala, Odeljenje za finansijski kriminal i Uprava javnih prihoda pod operativnim imenom "Ariel", prenose makedonski mediji.


Novi ruski robot efikasno uklanja mine u najnepristupačnijim područjima - 18.01.2019, Sputnik Srbija\nRuski malogabaritni bežični robot-izviđač „Sfera“, predviđen za efikasno prikupljanje i prenos audio i video-informacija s nepristupačnih i opasnih područja... 18.01.2019, Sputnik Srbija\n21:45 18.01.2019 (Osveženo: 01:40 26.08.2021)\nRobot će biti isporučen minerima u kompletu sa zaštitnim odelom OVR-2-02, saopšteno je iz ruske vojne uprave.\nRanije su odelo i robota koristili ruski demineri u Palmiri.\n20 April 2018, 21:44\nRobot „Sfera“ je korišćen prilikom deminiranja posebno nepristupačnih mesta, uništavanja zgrada i ruševina. Uređaj je u obliku male kugle, a opremljen je sa četiri video-kamere s LED pozadinskim osvetljenjem, mikrofonom i predajnikom.\nOmogućava istovremeni prenos slika sa sve četiri kamere, pružajući operaterima pogled od 360 stepeni. Velika čvrstoća uređaja omogućava da izdrži padove s visine do pet metara, a ugrađeni sistem pozicioniranja da automatski zauzme vertikalni položaj nakon bacanja. Prečnik uređaja iznosi devet centimetara, a težina je 610 grama.\nNovi zaštitni komplet OVR-2-02, koji mineri koriste prilikom deminiranja, najnovije je odelo koje pruža najviši nivo zaštite, a opremljeno je telekomunikacionim i rashladnim sistemima, video-kamerom koja je postavljena na šlem i koja omogućava komandantu i ostalim stručnjacima da pruže podršku prilikom uklanjanja eksplozivnih predmeta.\nNjegova glavna specifičnost je mobilni vodeni sistem za hlađenje, što će omogućiti rad na prijatnoj temperaturi u svim klimatskim uslovima.


Novi Put » Palma: Da li je prebijanje srpskih mladića otvaranje turističke sezone u Crnoj Gori?\nNaslovna // Tema dana // Palma: Da li je prebijanje srpskih mladića otvaranje turističke sezone u Crnoj Gori?\nPalma: Da li je prebijanje srpskih mladića otvaranje turističke sezone u Crnoj Gori?\ndatum unosa Jan 28, 2020\n“Ja još uvek mislim da bratski crnogorski narod ne misli onako kako misli Milo Đukanović i da narod u Crnoj Gori treba da podigne svoj glas protiv pokušaja otimanja imovine Srpske pravoslavne crkve i protiv napada na građane srpske nacionalnosti u Crnoj Gori” izjavio je Marković.\nPovodom brutalnog prebijanja mladića srpske nacionalnosti u centru Podgorice, samo zato što je Srbin i drugačijeg mišljenja , predsednik Jedinstvene Srbije, narodni poslanik i predsednik Skupštine grada Jagodina Dragan Marković Palma je pitao vlast u Crnoj Gori da li je na taj način svečano otvorena turistička sezona u Crnoj Gori:\n-Da li je prebijanje mladića srpske nacionalnosti slikoviti čin svečanog otvaranja turističke sezone u Crnoj Gori? Očigledno je da politika koja se vodi u Crnoj Gori je politika mržnje prema Srbiji i svemu što u Crnoj Gori ima bilo kakav predznak srpskog. Direktna posledica takve politike mržnje jeste sinoćno prebijanje mladića srpske nacionalnosti u centru Podgorice od strane gomile ostrašćenih mladića, očigledno zavedenih takvom politikom. Uriniranje po srpskoj trobojci je slikovit primer koju količinu mržnje je prouzrokovala takva politika vlasti u Crnoj Gori . Ja još uvek mislim da bratski crnogorski narod ne misli onako kako misli Milo Đukanović i da narod u Crnoj Gori treba da podigne svoj glas protiv pokušaja otimanja imovine Srpske pravoslavne crkve i protiv napada na građane srpske nacionalnosti u Crnoj Gori -istakao je Marković u saopštenju za medije.\n-Pitam se da li je čin prebijanja Srbina u Podgorici signal građanima Srbije da nisu više poželjni kao turisti na crnogorskom primorju i poruka šta im se može desiti tokom letovanja, kako većina u Srbiji misli, u bratskoj Crnoj Gori. Građanima Srbije poručujem da ne pružaju priliku onoj manjini u Crnoj Gori koja mrzi Srbe i srpski narod da im tokom letovanja prirede ono što je sinoć doživeo mladić u centru Podgorice samo zato što je Srbin i što je drugačijeg mišljenja – izjavio je Marković.


Šta se krije iza najavljenih smena u javnim preduzećima - Buljugić i Baroš pred (ne)milošću Skupštine • Kovinac.rs - nezavisni informativni portal\nUkoliko dovoljan broj odbornika SO Kovin bude podigao ruke na sednici 25. oktobra, novi direktor Kovinskog komunalca biće pravnik tog preduzeća Jovan Buljugić, dok će u vruću fotelju lokalnog distributera gasa sesti tehnički direktor preduzeća Saša Baroš. To je, po svoj prilici, epilog višemesečne političko-pravno-kadrovske zavrzlame nakon letošnjeg raspisivanja konkursa za ova dva direktorska mesta.\nPodsetimo, Baroš je bio jedini kandidat za Kovin gas, koji je i zimus prošao konkurs i „test“ opštinske izborne komisije, ali se „sapleo“ posle izbora. Nije izglasan na sednici skupštine novog saziva, pa je na mestu vršioca dužnosti ostao Vladimir Milojević, jer je nova SNS-SPS koalicija, u podeli postizornog plena, Kovin gas dala socijalistima.\nVeć na narednoj sednici Milojević je smenjen, da bi bio postavljen kadar SPSa (opet kao v.d.) Vuk Vuković. A potom je, početkom leta, rapisan još jedan konkurs na koji se, pored Vukovića, javio (opet) Baroš. Ispostavilo se da Vuković ne ispunjava sve konkursom tražene uslove, pa je opštinska kadrovska komisija odbacila njegovu prijavu, i utvrdila da je jedino Baroš „valjani“ kandidat.\nHoće li i ovog puta biti u nemilosti skupštinske većine, pokazaće se 25. oktobra. Podsećanja radi, Baroš je u vreme smene naprednjaka, u leto 2014. proveo tri meseca na mestu vršioca dužnosti.\nMnogo složenija priča u „ogledalu grada“, kako su u proteklim sazivima političari umeli da „krste“ Kovinski komunalac. Nakon isteka jednogodišnjeg mandata vršioca dužnosti direktora Uroša Jovanovića (polovinom aprila), novi saziv SO Kovin imenovao je u junu na mesto v.d. direktora Predraga Stojšina (tehničkog direktora i jednog od čelnih ljudi kovinskih naprednjaka). On se javlja i na konkurs za direktora Komunalca, koji, krajem juna, raspisuje Skupština opštine, baš kao i pravnik tog preduzeća, Jovan Buljugić. (interesantan je detalj da je Buljugić već ranije tužio Stojšina, tačnije Komunalac, za mobing i dobio na sudu).\nKomisija za sprovođenje konkursa „otkrila“ je, polovinom septembra, da prijava Stojšina nije valjana – jer se u njoj ne navodi „da je reč o prijavi na predmetni konkurs“, pa još, navodno, i nije potpisana. Stojšin, navodi se dalje, nije dostavio izvod iz matične knjige rođenih, ali ni fotokopiju o stručnoj spremi kako je to navedeno u konkursu (?!). Spisak propusta dopunjuje, navodno, najbitniji: naime, dostavljena potvrda da je proveo dovoljan broj godina na rukovodećoj poziciji u preduzeću Eko Invest iz Kovina je bez imena i prezimena ovlašćenog lica koje mu je izdalo. Usput, do pred kraj avgusta Stojšin se u APR-u vodio kao direktor iste firme (jedan od uslova za direktorsku fotlju javnih preduzeća je i pet godina rukovodećeg staža).\nPre komisije, saznajemo, ovaj propust uočio je i protivkandidat Buljugić i podneo krivičnu prijavu za, kako navodi za portal Kovinac.com , falsifikat. Prijavu je podneo početkom avgusta tvrdeći da je istu potvrdu Stojšin priložio i prilikom imenovanja na mesto v.d. direktora u junu.\nPoslednjih dana čaršijom kruže priče kako je stranka, zbog navedenog, „pustila Stojšina niz vodu“. On za Kovinac.com, pak, kaže da je jedina istina da je podneo ostavku, ali iz ličnih razloga, koji nemaju veze s politikom, niti bilo kakvim pričama kojima se špekuliše, te da „jednostavno ne želi više da trpi pritisak kome je izložen“ uprkos, kako navodi, „očiglednim rezultatima koje je postigao kao vršilac dužnosti direktora Javnog preduzeća „Kovinski komunalac“. Kako.god, jedini kandidat za mesto direktora na sednici 25. oktobra biće, izvesno je, pravnik Jovan Buljugić.\nHoće li biti po ukusu skupštinske (naprednjačke) većine, pokazaće, opet sednica SO zakazana za 25. oktobar.\nJabuka nije tresao orahe\n22. juna 2020. n.budisavljevic\nZbog čestog zagušenja dela kanalizacije u stambenoj zgradi i igre gluvih telefona, stanari trpe štetu, predsednik...\nTokom narednih dana ekipa Kovin gasa krenuće u zamenu merača za gas po domaćinstvima u svim...\n11. septembra 2018. n.budisavljevic\nTri se s tvari, kažu (valjda) Amerinaknci ne mogu izbeći – smrt, porez i štamparske greške....\n20. juna 2021., 21:19


Vučić: Ne sekiram se zbog kampanje protiv mene u Hrvatskoj - Televizija Kopernikus TV K::CN\nVučić: Ne sekiram se zbog kampanje protiv mene u Hrvatskoj\nIdem u Hrvatsku sa željom da učinimo nešto zajedno za budućnost, rekao je predsednik Srbije Aleksandar Vučić i istakao da će u Zagrebu razgovarati o bilateralnim odnosima, a to znači o pitanju granice, nestalih, odnosu prema Srbima u Hrvatskoj i Hrvatima u Srbiji, te unapređenju ekonomskih odnosa.\n„Ne sekiram se zbog kampanje koja se vodi u Hrvatskoj protiv mene, moj posao podrazumeva da ne reagujem lično, već u interesu Srbije i njenih građana“, naglasio je predsednik u razgovoru sa novinarima u Batajnici.\n„Ne dozvoljam i ne mogu da dozvolim, a i moja obaveza je da ne mogu da dozvolim da Srbija bude ponižavana. Ne dodvoravam se ni srpskom narodu, neću ni hrvatskom rukovodstvu. Moramo da razmišljamo o budućnosti, šta možemo da radimo za budućnost naših građana“, dodao je Vučić.\n„Samo kažem da će on dobiti ozbiljan i odgovoran odgovor srpske strane i nemamo problem sa otvaranjem bilo koje teme“, rekao je predsednik Srbije.\n„Smatramo da se to tiče samo sukoba 90-ih, a nisam znao da su tako velika različita viđenja u odnosu na Drugi svetski rat“, naglasio je Vučić.\nŠto se tiče izvinjenja, rekao je da nije neko ko voli da nekog primorava na bilo šta. Dodao je da je, mnogo više od izvinjenja koja, kako primećuje, „ne zna šta su nam donela“, on za to da se vidi šta sve može da se uradi za Srbe u Hrvatskoj i Hrvate u Srbiji.\n„Rešiti probleme koji opterećuju“\n„Idem sutra u Hrvatsku, gde ću prvi dan da razgovaram sa zvaničnicima, sa predsednicom, premijerom i predstavnicima Sabora. Razgovaraću i sa predstavnicima Mitropolije SPC, a imaću priliku da razgovaram i sa kardinalom Bozanićem, sa najvišim predstavnikom katoličke crkve u Hrvatskoj“, objasnio je Vučić novinarima u Batajnici.\n„Na dnevnom redu biće i unapređenje ekonomskih odnosa. Mislim da tu imamo velikih rezervi i da mnogo toga možemo zajednički da uradimo na unapređenju infrastrukturnih projekata. Biće reči i o evropeizaciji celog regiona i kako da zajednički radimo da region bude stabilan i miran“, rekao je predsednik Srbije.\n„Ne zanimaju me uvrede“\nNaglasio je i da ga se ne tiče to što će neko da ga nazove „četnikom“, odnosno „bahatim četnikom“, zato što je rekao da priča o ratnoj odšteti jeste priča o maču sa dve oštrice.\n„Ako sam zbog toga četnik… Ni sa očeve, ni sa majčine strahe, slučajno se dogodilo da niko nije bio u četnicima. Ako pričaju o poslednjem ratu, moj otac je iz Čipuljića kod Bugojna, a Hrvati su nam spalili sve kuće, mi nijednu. Nama su sve kuće spaljene. Možda o uvredama i napadu koje neko organizuje se ponajbolje vidi njegova slabost, a ne ona nekog koga vređate“, poručio je predsednik.\nPodsetio je, kako je rekao, „neke ovde u Srbiji“, da se 1990, 1991, 1992. nije bavio politikom, već tek od septembra 1993. godine, te da „kada izgovaraju nekakve gluposti i govore neistinu to treba da znaju“.\n„Posao je naš da vodimo Srbiju, koja je snažnija, a snažnija je kada ima dobre odnose sa komšijama, kada napreduje njena ekonomija, smanjuje se javni dug. Srbija će biti sve snažnija, nikome zbog toga ne želim da se pravdam“, naglasio je Vučić.\n„Dobro je da prepoznamo poruke Srba“\n„Niko neće sasvim slobodno da govori, ali dobro je da se čujemo“, naglasio je predsednik.\n„Sigurno je da ćemo i o tome razgovarati i da vidimo kako dalje da unapređujemo život Srba i Hrvata. Bilo šta da postignemo biće dobar rezultat“, zaključio je Vučić.\n„Ne plašim se“, rekao je Vučić odgovarajući na pitanja novinara u vezi sa najavljenim protestima.\n„Ne plašim se, vodiće računa o meni tamo, ne sekiram se, to me uopšte ne zanima – moj posao je da brinem o narodu, a ne narod da brine o meni“, naglasio je Vučić.\n„Verujem u dobre namere Kolinde Grabar Kitarović“\nOdgovarajući na pitanja novinara o atmosferi koja je stvorena u Zagrebu pred njegovu posetu, uključujući pozive da roletne budu spuštene, te proteste koji se najavljuju, Vučić je rekao da kada se spuštaju roletne ne može dobro da se vidi, kao što kada se lupa u šerpe – ne možete dobro da čujete.\n„Idem da vidim sve što treba da vidim i da čujem šta treba“, rekao je Vučić i istakao da veruje u dobre namere hrvatske predsednice.\nDodao je da očekuje da će tamo biti i raznih stvari, trikova, da mu govore uvredljive reči i šalju takve poruke…\n„Ne sumnjam da će toga biti“, rekao je Vučić, ali i naveo da je u srpsko-hrvatskim odnosima reč o dugačkom procesu, gde će svi morati da razumeju da ne možemo jedni bez drugih.\n„Taj film nećete da gledate“, dodao je predsednik i podsetio na događanja u Srebrenici, navodeći da ni tada, kada mu je bio život ugrožen, nije saginjao glavu.\n„Rekao sam sebi ‘nemaš pravo da saginješ glavu, predstavljaš Srbiju i na to nemaš pravo'“, dodao je.\n„Mi smo zadovoljni kada se naše komšije kod nas dobro osećaju“\nNa pitanje da li misli da je ikakav dogovor moguć u atmosferi koja vlada u Zagrebu, Vučić je zahvalio novinarki što je rekla da je reč o atmosferi u Zagrebu, jer u Beogradu takve atmosfere nije bilo kada je predsednica Hrvatske dolazila na njegovu inauguraciju.\nKako je rekao, tada nije bilo problema sa zastavicama i to nikome nije bilo važno, dodajući da je Grabar Kitarović bila „velika zvezda“ inauguracionog prijema i da nama to nije smetalo, već smo bili zadovoljni što se naše komšije dobro osećaju i donose poruku prijateljstva i mira.\nPovodom onoga što se objavljuje po lokalnim televizijama u Hrvatskoj prethotnih dana, kaže da na to može samo da slegne ramenima i „gura dalje“.\n„Ono što sam rekao to i mislim – da Srbi i Hrvati u budućnosti nemaju prepreka za bolje odnose, a dnevno-politička situacija koja je nekome možda potrebna, meni nije, ni iz jednog razloga…“, rekao je Vučić ističući da „na žalost onih koji govore da je Vučić populista“, on nijedan rezultat nije ostvario na populističkim merama, već naprotiv, najtežim mogućim.\n„Ovi ljudi neće čuti nijednu ružnu reč, jer mir i stabilnost moraju da budu naša poruka“, naznačio je predsednik Srbije.\nSrbija će, ističe, biti ekonomski jača, politički moćnija, i gradiće prijateljstva.\n„I zbog toga ne mislim da se nekome izvinjavam i pravdam“, zaključio je Vučić.


Udruženje Sunce svojim programom “Mladi su zakon “podstiče omladinski aktivizam i volontiranje – SRBIJA NEWS\nUdruženje Sunce svojim programom “Mladi su zakon “podstiče omladinski aktivizam i volontiranje\n“Sunce” iz Kragujevca je ponovo aktivno u Šumadiji .\nUdruženje za socijalni razvoj Sunce iz Kragujevca, resurs centar za Šumadijski i Pomoravski okrug u partnerstvu sa Udruženjem Interaktiv Kragujevac a uz finansijsku podršku Ministarstva omladine i sporta ove godine će finansirati petnaest omladinskih volonterskih projekata u Šumadijskom i Pomoravskom okrugu, u okviru programa „Mladi su zakon“ u cilju podsticanja aktivizma i volontiranja mladih.\nNa konkursu otvorenom 12. decembra 2016. godine, iz Šumadijskog i Pomoravskog okruga prijavljeno je 41 omladinskih projekata od čega je odabrano ukupno 15 koji će biti finansirani, i to osam u Šumadijskom i sedam u Pomoravskom okrugu.\nMladi iz Svilajnca, Despotovca, Jagodine, Paraćina i Rekovca dobili su mogućnost da kroz svoje volonterske projekte doprinesu razvoju svojih zajednica i sa vršnjacima iz svojim opština, rade na podsticanju aktivizma i volontiranja mladih.\nNeformalna grupa „Table tennis lovers“ iz Despotovca realizuje projekat ”Stoni tenis na otvorenom”. Biće postavljena dva stola za stoni tenis kod Tehničke škole, pored teretane na otvorenom izgrađene po programu Mladi su zakon 2015. godine, u čijoj blizini se nalaze igrališta i drugi sportski sadržaji, sa ciljem proširivanja sadržaja za bavljenje mladih sportom, a kao završnicu projekta, organizovaće turnir u stonom tenisu.\nNeformalna grupa iz Jagodine, „Ljubitelji američkog fudbala“\nNeformalna grupa iz Jagodine, „Ljubitelji američkog fudbala“, realizauje projekat ”Negovanje zdravog života kroz sport i rekreaciju” .U prvom delu projekta, eminentni stručnjaci iz oblasti sporta odražaće predavanja o sportu uopšte, praveći paralelu između rekreativnog i profesionalnog sporta.\nU drugom delu, prijatelji iz kluba američkog fudbala “Black Hornets”, pored predavanja, organizovaće mini turnir u američkom fudbalu na otvorenom. Za najbolje 3 ekipe sledi nagrada u vidu lopte za američki fudbal.\nČlanovi neformalne grupe „Omladinci“ iz Rekovca, realizacijom projekta ”Ulični šah”, promovisaće međugeneracijsku saradnju između mladih i starih iscrtavanjem polja i nabavkom figura za šah. Tabla za šah će biti iscrtana u delu rekovačkog Velikog parka, nakon čega će organizovati takmičenje u igranju šaha između mladih i starih, čime će doprineti smanjivanju generacijskog jaza i promovisati ovaj vid takmičenja.\nUdruženje „Studentska organizacija Paraćin“ sprovešće projekat „Žvrljanje nije kul“ koji ima za cilj da doprinese promociji očuvanja javne i privatne svojine u Paraćinu. Ova grupa će prekrečiti nekoliko neuglednih ispisanih fasada u Paraćinu i promovisati očuvanje javne imovine kroz podizanje sveti kod mladih šta je umetnost, a šta vandalizam i narušavanje uredno okrečenih javnih površina.\n„Mladi Levčani“, neformalna grupa iz Rekovca na projektu „Zelena učionica“ baviće se obezbeđivanjem prostora za izvođenje programa neformalnog obrazovanja za mlade i decu, ali i mesta za kvalitetnije druženje, postavljanjem tri „zelene učionice“, prostora od klupica u kojima se mogu organizovati radionice, slikarske kolonije i druge aktivnosti, na tri lokacije u centru Rekovca. Nakon izgradnje, mladi iz ove neformalne grupe organizovaće nekoliko radionica za svoje vršnjake.\nNeformalna grupa „Krosfit Jagodina“ radiće na obogaćivanju sportskih događaja za mlade u Jagodini i promovisati zdrave i bezbedne stilove života, svojim projektom „U koraku sa inovacijama u sportu“. Početkom aprila, ova neformalna grupa okupiće mlade sportiste i rekreativce koji se bave sportom, organizovati krosfit takmičenje u Jagodini i ukazati im na mogućnost vežbanja jednog sasvim novog stila u sportu, koji je trenutno, jedan od najpopularnijih stilova vežbanja na svetu. Cilj ove grupe je da kroz takmičenje sprovedu kampanju o efikasnijem putu do vrhunskih rezultata u sportu.\nU Svilajncu će neformalna grupa „#Volonteri_SV“ realizovati projekat “Volim da volontiram, aktivno da kreiram“ koji ima za cilj da pokrene inicijativu mladih na veću angažovanost u društvu, kako bi svoje slobodno vreme mogli da provedu na kvalitetan način. Postaviće 30 drvenih tabli sa porukama širenja mira, ljubavi i prijateljstva na stablima u gradskom parku neposredno pre početka gradske manifestacije Bele poklade u kojoj će učetvovati. Obeležiće Svetski dan knjige gde će organizovati razmenu knjiga učenika petog do osmog razreda O.Š. Jovan Jovanović Zmaj i volontera učesnika na projektu, kao i prikupiti kontigent knjiga za školsku biblioteku, kao i Svetski dan porodice gde će održati kreativnu radionicu sa decom u PU „Dečja radost i njihovim roditeljima na temu „Mama, tata i ja = srećna porodica“.\nTokom Uskršnjih praznika održaće kreativnu radionicu ukrašavanja Uskršnjih jaja i javnu manifestaciju u gradskom parku (takmičenje u pronalaženju uskršnih jaja za svu decu grada), kao i niz predavanja u srednjoj školi tokom kojih će promovisati volonterizam mladih. Svi projekti biće sprovedeni u periodu od 16. februara do 15. maja 2017. godine, a svi mladi koji žele, mogu se priključiti pomenutim grupama i zajedno sa njima raditi na podsticanju razvoja njihovih zajednica kroz aktivizam i volontiranje.\nInače, Udruženje Sunce je na projektu organizovalo dvodnevnu obuku za pisanje projekata na kojoj je učestvovalo 25 mladih iz oba okruga, organizovanoj krajem januara, a grupama odabranim za finansiranje pružiće kontinuiranu podršku za realizaciju svojih projekata i kroz stečena znanja, doprineti daljem razvoju aktivnosti koje podstiču aktivizam i volontiranje mladih.\nMladi su zakon-aktiviraj se !\nUdruženje građana za socijalni razvoj „Sunce” je osnovano 1994. godine. Glavne aktivnosti u prvih nekoliko godina postojanja udruženja bile su vezane za rad pozorišne grupe Studentski teatar „Sunce“ iz koje se i razvilo današnje Udruženje „Sunce“. U prve tri godine rada članovi Studentskog teatra „Sunce“ izvodili su humanitarne predstave, čak 372 puta u 97 gradova, mesta i sela širom Srbije. Predstave je gledalo više od 14 000 dece u bolnicama, kolektivnim centrima, specijalnim školama i domovima za decu bez roditeljskog staranja. Vremenom se grupi priključivao sve veći broj profesionalaca iz pomažućih profesija (psiholozi, lekar, pravnici, učitelji…) koji su doprineli daljem razvoju udruženja i sa čijim uključivanjem otpočinje kontinuirana aktivnost našeg udruženja na polju socijalnog rada i razvoja. U proteklih 18. godina koliko udruženje deluje realizovali smo više od 70 projekata. Tokom ovog perioda ostvarili smo uspešnu saradnju sa mnogim organizacijama i institucijama, kako domaćim tako i međunarodnim. Naše projekte su podržavali UNICEF, UNDP, UNHCR, Progetto Sviluppo, INTERSOS, JEN, Ministarstvo za rad i socijalna pitanja, Ministarstvo omladine i sporta, Fond za socijalne inovacije, Tim za socijalno uključivanje i samanjenje siromaštva Vlade Republike Srbije, Grad Kragujevac, Centar za liberalno-demokratske studije, Grupa 484 i drugi.\nNVO, NVO Jagodina News, NVO Srbije￼Jagodina Black Hornets, MLADI SU ZAKON, Udruženje građana za socijalni razvoj „Sunce”\nDolaze izbori ,pazite šta sejete… To će vam odrediti šta ćete kasnije žnjeti.“\nUloga mladih u evropskoj budućnosti Srbije Mladi – budućnost Srbije u Evropi Mladi odlučuju o tome...\nOve sedmice: 20154\nOvog meseca: 77126


SEC realizovao projekat “Dijalog za prevenciju ekstremizma” – Somborski edukativni centar\nSEC realizovao projekat “Dijalog za prevenciju ekstremizma”\nObjavi Ivana Barać 11. avgusta 2021. 11. avgusta 2021.\nSomborski edukativni centar proteklih meseci realizovao je niz aktivnosti u okviru projekta “Dijalog za prevenciju ekstremizma”. Cilj celokupnog projekta je sprečavanje i smanjenje ekstremizma u lokalnoj zajednici putem istraživanja stavova građana, podsticanjem dijaloga i stvaranjem niza preporuka za prevenciju istog.\nU proteklom periodu realizovano je kvalitativno i kvantitativnog istraživanje na temu pokretača nasilnog ekstremizma među mladima. U pogledu kvantitativnog rada, upitnikom je obuhvaćeno 436 mladih iz Sombora. Takođe su realizovane 3 fokus grupe sa predstavnicima svih relevantnih institucija i udruženja, kao i građanima i drugim aktivistima koji mogu doprineti razumevanju problema ekstremizma u lokalnoj zajednici.\nNa osnovu kvantitativnih rezultata i kvalitativnih istraživanja, izrađen je predlog za set preporuka koji je predstavljen, a zatim, u skladu sa komentarima i sugestijama priutnih i finalizovan na završnoj konferenciji. Set preporuka sadrži mere i aktivnosti koji se preporučuju relevantnim akterima u lokalnoj zajednici u cilju doprinosa i podsticanja da se preduzmu što adekvatniji koraci za poboljšanje situacije u lokalnoj zajednici.\nKonferencija je okupila donosioce odluka na lokalnom nivou, predstavnike udruženja, institucija, medija, zainteresovanu omladinu kao i mlade iz grada Sombora i druge zainteresovane građane, gde se razgovaralo o temama ekstremizma, diskriminacije, kršenja ljudskih prava i drugim temama koje će doći u fokus nakon anketiranja građana i fokus grupa.\nSama konferencija održana je 10.08.2021., u prostorijama Dečijeg odeljenje biblioteke “Karlo Bijelicki”.\nOvaj članak urađen je uz finansijsku podršku Evropske unije i Ministarstva javne uprave Crne Gore. Njegov sadržaj je isključiva odgovornost autora i ni na koji način ne može odražavati stavove donatora\nOvaj projekat je podržan u okviru regionalnog projekta „Zajednice na prvom mestu: Stvaranje centra civilnog društva za rešavanje pitanja nasilnog ekstremizma – od prevencije do reintegracije“ koji sprovodi Forum MNE (Crna Gora), Centar za pravne građanske inicijative (Albanija), Nada i domovi za djecu BiH (Bosna i Hercegovina), Partneri Kosova – Centar za upravljanje sukobima (Kosovo), Centar za zajednički jezik (Severna Makedonija) i Kulturni centar DamaD (Srbija) koji finansira Evropska unija a sufinansira Ministarstvo za državnu upravu Crne Gore.


Telekom i ove godine ima najbržu 4G mrežu u Crnoj Gori - CdM\nMobilna mreža Crnogorskog Telekoma i ove godine korisnicima omogućava najveće prosječne brzine interneta na čitavoj teritoriji Crne Gore, kako u gradovima tako i u vangradskim zonama i na putevima, pokazuju rezultati mjerenja kvaliteta servisa mobilnih mreža koje je početkom godine sprovela Agencija za elektronske komunikacije (EKIP).\nTelekom je najbržu 4G mrežu u Crnoj Gori prema mjerenjima EKIP-a imao i prošle godine.\nNajveće prosječne brzine Telekom bilježi u vangradskim zonama i na putevima u Crnoj Gori – 17,6 Mbps za preuzimanje podataka (downlink), što je za 41odsto brže od drugorangiranog operatora, i 28 Mbps u smjeru od korisnika (uplink), što je za čak 152 odsto brže od drugih.\nProsječna brzina preuzimanja podataka u 4G mreži Telekoma u gradovima iznosi 19,8 Mbps, što je za 26 odsto brže od drugorangiranog operatora prema zvaničnim EKIP-ovim podacima, dok je sa prosječnom brzinom od 31,1 Mbps za slanje podataka Telekom brži za 29 odsto. Srednja brzina mreže Telekoma na nivou Crne Gore iznosi 18,6 Mbps kada je riječ o preuzimanju podataka, i 29,4 Mbps za njihovo slanje, što je za 26 odsto, odnosno 71 odsto brže od sljedeće prosječne brzine.\nPokrivenost 4G mrežom Crnogorskog Telekoma, prema izvještaju EKIP-a, iznosi preko 99 odsto u gradskim zonama i preko 96 odsto na putevima. Telekom je tako prema svim kriterijumima ispunio zahtjeve iz odobrenja za korišćenje radio-frekvencija koje je Agencija za elektronske komunikacije postavila pred crnogorske operatore – one koji se odnose na kvalitet i brzinu prenosa podataka u mobilnoj mreži, kao i one koji se odnose na pokrivenost 4G mrežom.\n“Činjenica da dvije godine zaredom imamo najbržu 4G mrežu u Crnoj Gori rezultat je niza dobrih strateških odluka i ulaganja u razvoj mobilne mreže, koji za cilj imaju da našim korisnicima pružimo najkvalitetnije usluge i servise u zemlji. Da korisnici prepoznaju kvalitet mobilne mreže Telekoma govori podatak da je u prethodnoj godini Telekom zabilježio najviše internet saobraćaja, odnosno najveći protok gigabajta kroz mobilnu mrežu, u Crnoj Gori. Istovremeno, Telekom ima najveći broj korisnika mobilnog interneta u zemlji, pa ovi podaci kada se ukrste dovoljno govore o pouzdanosti i kvalitetu 4G mreže Telekoma. Nastavićemo sa razvojem mreže kako bismo građanima Crne Gore omogućili pristup servisima i tehnologijama budućnosti”, kazala je Valentina Radulović, direktorica Sektora tehnike u Crnogorskom Telekomu.\nTags4G mreža Agencija za elektronske komunikacije i poštansku djelatnost Crnogorski Telekom Internet Valentina Radulović


Solidarnost Srbije sa Vladom SAD i porodicama stradalih 11. septembra 2001. – Dnevni Magazin\nSolidarnost Srbije sa…\n“Obaveza je svih da se svakog 11. septembra sete tragičnih događaja koji treba da budu opomena da se ostane istrajan u borbi protiv međunarodnog terorizma. Svet je doživeo velike promene u poslednjih 20 godina, mnoge od njih oblikovala je borba protiv terorizma koja je kompleksna i teška i zahteva saradnju svih država”, istakao je predsednik Skupštine Ivica Dačić.\n“Za mene je čast što događaj obeležavamo u Skupštini. SAD su ostvarile vitalni nacionalni interes, da Avganistan nikada više ne može posluži kao napad na Ameriku. Sada je vreme da se okrenemo ka budućnosti sa više sigurnosti”, dodao je Godfri.\n“Pokloniti se nevinim žrtavama je civilizacijska tekovina, ljudskost, ali i obaveza mislećih ljudi da se takve žrtve ne ponove. Teror je opaka bolest čovečanstva i moramo raditi na tome da se zlikovci privedu pravdi i da se iskorene uzroci terora”, navodi Jovan Kovačić, predsednik organizacije Ist-vest bridž.\nAvganistan okom kamere Mikija Stojčića: Loše vreme za lovce na zmajeve


Razvoj integrisanog sistema nacionalnih kvalifikacija u Srbiji Završna konferencija projekta kroz koji je pružana podrška razvoju Nacionalnog okvira kvalifikacija Srbije (NOКS) pružila je uvid u rezultate postignute u protekle dve godine, ali i omogućila da se značaj NOКS-a sagleda iz različitih perspektiva. Celovita slika o svemu što je uspostavljanje NOКS-a omogućilo za kratko vreme, a koja je predstavljena na konferenciji, daje jasne odgovore na pitanje – zašto je nacionalni okvir kvalifikacija važan za građane, poslodavce i društvo u celini.\n26.08.2021 · Saopštenje_EU_info_centra\nMožete li da zamislite jedan dan koji će proći, a da ne pogledate u svoj mobilni telefon, da ne posetite neku od društvenih mreža, ne čujete nijednu vest na televiziji, radiju ili nekom web portalu? Verovatno možete jedino ako rešite da odete na odmor i "isključite se" od sveta na određeno vreme, ali u redovnim okolnostima smo svi konstantno izloženi ogromnom broju informacija posredstvom medija i različitih kanala komunikacije. Zbog toga je od izuzetnog značaja da dobro razumemo i tumačimo medijske sadržaje koji dopiru do nas, da imamo razvijenu svest koja nam omogućava da pravilno razlikujemo istinu od manipulacije.\n08.01.2021 · Saopštenje_EU_info_centra\nOva godina bila je izazovna za sve i dok održavamo fizičku distancu, 11. izdanje Evropskog dnevnika približiće vam Evropsku uniju. Evropski dnevnik je dugogodišnji vodič za srednjoškolce u Srbiji o Evropskoj uniji, njenim institucijama, njenim članicama, evropskim vrednostima i drugim relevantnim temama za mlade.\n23.11.2020 · Saopštenje_EU_info_centra\nPODRŠKA EU UČENJU NA DALJINU I ONLAJN OBRAZOVANJU U SRBIJI\nŠkolarci koji nekoliko sati sede ispred televizora uglavnom nisu najpoželjniji prizor, osim kada su na to primorani zbog epidemije COVID19, i kada na televiziji prate i učestvuju u nastavi na daljinu. Blizu 770.000 učenika koji pohađaju 3.774 osnovne i srednje škole u Srbiji iz svojih domova sada pohađa časove koji se od 17. marta emituju na trećem programu Radio-televizije Srbije.\n14.04.2020 · Saopštenje_EU_info_centra


BRZA PRUGA Ministarka objavila kada će biti gotova deonica do Inđije, do Beograda će se stizati za 15 minuta | Ritam Inđije\nPotpredsednica Vlade i ministarka građevinarsva, saobraćaja i infrastrukture Zorana Mihajlović i predsednik kineske kompanije “Čajna rejlvej internešenel kompani” (CRIC) Jan Žongmin razgovarali su o realizaciji projekta modernizacije brze pruge od Beograda do Budimpešte, prenosi Blic.\n“Projekat modernizacije brze pruge Beograd-Budimpešta je veoma značajan za Srbiju, ne samo zato što je najveći projekat u Srbiji i jugoistočnoj Evropi, već jer smo time deo globalne inicijative Pojas i put, na šta smo posebno ponosni jer govori o odnosima Srbije i NR Kine. Ovim projektom vraćamo Srbiju na poziciju tranzitne zemlje kroz koju prolazi prva brza pruga, što nikada nismo imali“, rekla je ministarka.\n“U martu ove godine ćemo imati završena 34 kilometra levog koloseka na pruzi Beograd – Stara Pazova, do oktobra će biti gotov i desni kolosek, to je važno za Beograd i Beovoz. Na jesen 2021. biće gotova deonica do Novog Sada, do kog ćemo iz Beograda stizati za 25 minuta. A u martu ove godine započećemo radove i na trećoj deonici od Novog Sada do granice sa Mađarskom“, izjavila je Mihajlović.\n“Nemamo problema u realizaciji projekta i sa svoje strane, kao odgovorna kompanija, učinićemo sve da se radovi izvedu po dogovorenoj dinamici. Vaša kontinuirana podrška nam je izuzetno značajna”, rekao je Jan Žongmin.


Ne možemo svi biti Bil Gejts - Društvo - Dnevni list Danas\nPočetna » Društvo » Ne možemo svi biti Bil Gejts\nKonferencija o kreativnosti na Ekonomskom fakultetu\nNe možemo svi biti Bil Gejts\n„Ne možemo svi da budemo Bil Gejts, nemojte se zanositi time da ćete odjednom postati genijalci i postići svetsku slavu. Moj vam je savet da pokušate da budete „najbolji drugi“. Ako ste dovoljno uporni i radite na sebi tako ćete postići više a bićete izloženi manjem pritisku” – poručio je čuveni inovator i tvorac mikrobaterije profesor Dejan Ilić, na konferenciji “Inovacija – moja revolucija”, održanoj na Ekonomskom fakultetu.\n0Piše: Danas Online 11. oktobra 2019. 13.56\nGovoreći o razlici između vremena kada se školovao i kada je morao da se bori da dođe do znanja i današnje dostupnosti i hiperprodukcije informacija kojima su mladi izloženi, profesor Dejan Ilić je zajedno sa ostalim govornicima istakao zajedničku poruku da mladi moraju da „nauče da uče“, da se odbrane od ogromnog broja podataka, odnosno da upravljaju viškom informacija.\n„Ranije ste imali ekonomsku selekciju, pa ako ste u mogućnosti da idete na Jejl, onda znate da imate vrhunsko obrazovanje. Danas je je sve dostupnije, pa predavanja svetskih univerziteta imate na internetu, informacije su svuda, ali ni to nije dovoljno. Da biste bili uspešni, potrebno je da naučite da budete fleksibilni, da prepoznajete ono što je bitno, a na vama je koliko ćete to da iskoristite“ poručio je Ivan Jakovljević, regionalni menadžer Google iz UAE.\nDa je moguće napraviti svetski priznat proizvod i živeti i raditi u Srbiji potvrdio je Ivan Gligorijević, tvorac startapa MBrain Train i „pametnih slušalica“ koje mere moždane talase i muzikom dovode u stanje smirenosti, a koje se danas koriste na brojnim institutima širom sveta u istraživačke svrhe.\n„Pored Srbije školovao sam se i u inostranstvu. Mogao sam da ostanem i tamo i imam uspešnu karijeru, ali meni lično bilo je važno da živm u zemlji u kojoj čujem svoj jezik. Nakon što nas je podržao Fond za inovacionu delatnost odlučio sam da nastavim da radim u Srbiji“, preneo je svoje iskustvo i životne motive ovaj elektroinženjer.\nekonomski fakultet, Inovacije, kreativnost, StudentiBeograd


Projekat poboljšanja poslovnog okruženja i konkurentnosti u BiH – Magazin Plus\nHome/Projekat poboljšanja poslovnog okruženja i konkurentnosti u BiH\nU prostorijama Općine Visoko, Općinska načelnica Amra Babić, održala je sastanak sa predstavnicima Međunarodne finansijske korporacije IFC (članica grupacije Svjetske banke). Tema sastanka bila je Projekat poboljšanja poslovnog okruženja i konkurentnosti u BiH.\nCilj Projekta jeste da se provedu reforme poslovnog okruženja, poveća konkurentnost i omogući Općini da privuče više ulaganja. To bi se trebalo ostvariti putem provođenja reforme poslovnog okruženja, povećanja konkurentnosti putem smanjenja troškova i rizika poslovanja, kreiranja elektronskog internet registra administrativnih postupaka, povećanja transparentnosti u sprovođenju istih, kao i putem jačanja olakšavanja ulaganja i procjene konkurentnosti sektora poljoprivrede.\nEfekti ovog Projekta bi bili dugoročni a njime bi općina Visoko dobila više domaćih i stranih investicija, nova radna mjesta uz povećanje broja zaposlenih, povećanje transparentnosti regulative, smanjenje korupcije i uspostavljanje održivog sistema za kontrolu kvaliteta regulative i pravnu sigurnost.\nOvim projektom se uvodi moderan pristup koji se primjenjuje u EU i kojim će se napraviti brz, transparentan i jeftiniji proces putem kojeg će domaći i strani privredni subjekti uspješno započeti i razvijati privredne aktivnosti.\nNakon sastanka sa predstavnicima Međunarodne finansijske korporacije IFC, Općinska načelnica Amra Babić, kazala je da je u narednom periodu njen cilj smanjenje administrativnog opterećenja za privrednike, te poticanje procesa investiranja kao i da će Općina Visoko, u narednom periodu, potpisati ugovor o sprovođenje ovog projekta.


Da li se isplati kupiti auto u inostranstvu? - luftika.rs\nKupovina automobila je jedna od najvažnijih investicija, koja u znatnoj meri utiče na kvalitet života, te ne čudi sa kakvom pažnjom biramo naše buduće prevozno sredstvo. Na putu odluke o tome kakav ćemo automobil odabrati pojavljuju se različite opcije, a među njima i ona da svoje vozilo pazarimo u inostranstvu.\nS obzirom na činjenicu da je životni standard u većini država u inostranstvu veći nego kod nas, postavlja se pitanje da li je kupovina vozila van granica uopšte isplativa opcija? Onda kada odlučite da prodate svoj automobil i zamenite ga drugim četvorotočkašem i to polovnim, da li bi trebalo da se uputite u drugu državu? To ćemo pokušati da odgonetnemo u ovom tekstu.\nLazar od bicikala pravi vozila na 3 točka koja ne zagađuju okolinu,…\nOslanjanje na kvalitet kao razlog za kupovinu polovnog auta u inostrantvu\nKada kažemo kupovina vozila u inostranstvu, najčešće mislimo na zemlje Evrope, poput Italije, Austrije, Slovenije a posebno Nemačke. Dug niz godina ova država predstavlja sinonim za kvalitet, trajnost i prestižnost, kada nešto dolazi iz Nemačke narodski rečeno mora da valja, a pogotovo kada je reč o automobilu.\nI zaista, za razliku od naših prostora, u Nemačkoj uglavnom nema mahinacija sa vozilima. To bi značilo da prethodni vlasnik neće vratiti kilometražu, ili zamaskirati tragove havarije na vozilu. Osim toga, nemački automobili se održavaju u predviđenim servisnim intervalima i svako vozilo poseduje urednu dokumentaciju sa spiskom radova, uz obavezan pečat majstora.\nGeneralno, gorivo koje se sipa u automobile je kvalitetnije u inostranstvu nego kod nas, a i putevi su znatno bolji. Sve to utiče na to da polovno vozilo bude bolje kada pogledamo stanje njegovih auto delova i spolja i iznutra. To dalje znači da će ovakvo vozilo zahtevati manje ulaganja, a samim tim da je reč o dobroj investiiciji.\nŠta sve treba uzeti u obzir prilikom pravljenja računice?\nČinjenica da u inostranstvu možete kupiti kvalitetniji polovni automobil za sebe, u koji kasnije nećete morati da ulažete dodatni novac zvuči dosta primanjivo, dok se u obzir ne uzmu i drugi troškovi koje ćete imati prilikom ovakve kupovine.\nPre svega, biće potrebno da izdvojite novac za prevoz do željene zemlje, što može da bude izdatak od oko 80 evra pa do 400 evra, u zavisnosti u koju državu idete i kojim prevoznim sredstvom. Zatim, imajući u vidu to da kupovina automobila nije proces koji se završava za jedan dan, biće potrebno i da odsednete negde. To donosi dodatni trošak, čija suma može varirati u odnosu na tip smeštaja i broj noći.\nJoš jednom ćemo pomenuti veći životni standard u evropskim državama, i to u kontekstu troška koji ćete imati za hranu, gradski prevoz i ostale svakodnevne životne potrepštine. Čak i takve sitnice treba da uzmete u obzir. Ako krajnja računica kaže da je ipak automobil koji želite vredan ovakvog izdatka, znate koji vam je sledeći korak.\nProcedura uvoza polovnog automobila iz inostranstva\nKao jedan od glavnih troškova ali i tehničkih stvari koje morate uzeti u obzir jeste uvoz automobila u našu zemlju. Ova procedura se sastoji iz niza postupaka, prikupljenih papira, dozvola, i troškova u koje morate biti upućeni kako vas čitava procedura ne bi koštala više nego što ste mogli da zamislite.\nKako biste dobili prave informacije najbolje bi bilo da pre odlaska u inostranstvo ili poručivanja automobila kontaktirate nekog špeditera, koji će vam pomoći da stavite sve na papir i napravite konačnu računicu. Špediter će vam dati procenu carine koja varira u odnosu na državu, poreza i ostalih troškova na osnovu podataka o vozilu.\nKada se dobro informišete, napravite računicu, odlučite se za način kupovine – neposredno ili posredno, uračunate i vreme kao nepovratan resurs koji često uzimamo zdravo za gotovo, dobićete odgovor na pitanje da li kupovina polovnjaka u inostranstvu može biti jeftinija opcija. Ono što mi možemo da zaključimo je da to zavisi od svih navedenih faktora.


Fabrici: Prirodno da Zapadni Balkan bude u EU\nBeta 11. maja 2018. 11:35\nŠef delegacije EU u Srbiji Sem Fabrici izjavio je danas da je „prirodno“ da Zapadni Balkan bude u Evropi i da to predstavlja geopolitičko ulaganje ne samo u smislu bezbednosti već i prosperiteta i političkih odnosa.\nOn je na medjuparlamentarnoj konferenciji „Idejom EU do mira i razvoja“ u Domu Narodne skupštine Srbije rekao da je Strategija za proširenje EU ka Zapadnom Balkanu usmerena na regionalnu saradnju, dobrosusedske odnose i unapredjenje tih odnosa.\nGovoreći o vojnoj neutralnost Srbije Fabrici je rekao da ulazak u EU ne znači pristup NATO, te da postoje članice EU koje nisu deo te alijanse i da mu je drago da NATO priznaje vojnu neutralnost Srbije.\nKako je dodao, važno je da Srbija i NATO imaju snažnu i dobru saradnju.\nPredsednik Parlamentarne skupštine NATO Paolo Ali rekao je da alijansa i EU imaju važnu ulogu na Zapadnom Balkanu i da mu je jasno da Evropa ne može da bude potpuna bez potpune integracije Balkana.\nOn je kazao da veliki doprinos stabilnosti na Balkanu daje Srbija.\n„Stabilnost na Balkanu je ključ za stabilnost u Evropi i vidimo da tu veliku ulogu i doprinos daje Srbija“, rekao je Paolo.\nZamenik predsednika Komiteta za medjunarodne poslove Saveta Federacije Federalne skupštine Rusije Sergej Kisljak govoreći o odnosima EU, NATO i Rusije rekao je da su u veoma „razočaravajućem stanju“ i „zabrinjavajući“.\nOn je kazao da se ne poštuju principi koji su dogovoreni sa zapadnim zemljama kada je završen Hladni rat, o tome da se neće širiti na Istok i dalje od granica zapadne Nemačke.


Izvor: SrbijaDanas.com, 17.Jul.2018, 10:19\nCrvena zvezda će večeras od 20.30 na stadionu ''Rajko Mitić'' dočekati letonski Spartaks u revanš meču prvog kola kvalifikacija za Ligu šampiona, a to bi mogao da bude i poslednji meč u crveno-belom dresu za Nenada Krstičića, kako piše ''Hotsport''.\nAKO SE DOGODI NEOČEKIVANI PREOKRET: Umesto Boaćija Zvezda bi dovela drugog bivšeg >> Pročitaj celu vest na sajtu SrbijaDanas.com << igrača (FOTO)\nNeočekivani razvoj situacije se dogodio pošto Krstičić ima klauzulu po kojoj može u ovom prelaznom roku da napusti Zvezdu za određenu cenu, a u Ljutice Bogdana su stigle ponude iz nekoliko evropskih klubova, kao i iz SAD.\nTrener Vladan Milojević već zna i ime naslednika Krstičića, a radi se o Goranu Čaušiću iz ruskog Arsenala. Crveno-beli su već uspostavili kontakt sa ruskim klubom i očekuje se da dogovor bude postignut do petka. Tako bi se bivši omladinac crveno-belih vratio u klub, jer je Arsenal pristao na manje obeštećenje nego u raniji prelaznim rokovima pošto je Čaušić ušao u poslednju godinu ugovora.


Komšić zaprijetio Dodiku krivičnom prijavom: "Vrijeme je da mu pokažemo gdje mu je mjesto"\nKomšić zaprijetio Dodiku krivičnom prijavom: “Vrijeme je da mu pokažemo gdje mu je mjesto”\n“Krivična prijava će sigurno biti podnesena. Krajnje je vrijeme da Dodiku pokažemo gdje mu je mjesto. Očito je navikao da zakoni ne važe za njega i zbog toga se ponaša ovako kako se ponaša“, kazao je za “Oslobođenje” Željko Komšić, član Predsjedništva BiH, nakon jučerašnjih izjava predsjedavajućeg Predsjedništva BiH Milorada Dodika u Banjoj Luci, a kada je, između ostalog kazao da je greška bila ukidanje Vojske RS.\n“Ovo je direktan udar na stabilnost Bosne i Hercegovine, pa ako hoćete i stabilnost cijelog regiona. Pripadnici OS BiH mogu nositi samo uniforme koje su zakonom propisane. Oblačenje bilo kakve druge uniforme će za sobom povući i zakonom propisane posljedice, kako za one ko ih obuče, tako i za onog koji ih podstiče da to urade“, naglasio je Komšić te potcrtao da je “Tužilaštvo BiH već trebalo reagovati po službenoj dužnosti“.


Iz primarne selekcije 16 tona otpada za mesec dana (VIDEO) – ZoomUe\nIz primarne selekcije 16 tona otpada za mesec dana (VIDEO)\nUŽICE – JKP “Duboko” je za mesec dana primilo 16 tona predselektovanog otpada iz 2.500 užičkih domaćinstava, više od 50 odsto može da koristi za prodaju kao sekundarne sirovine, a ostatak ide cementarama, što je veoma značajno za produžetak života deponije i za realizaciju najboljeg načina odlaganja otpada u gradu.\nOvaj otpad je deo projekta projekata “Predgrađa recikliraju – Uspostavljanje sistema upravljanja otpadom u prigradskim naseljima Užica i Tuzle/ SUBREC” koji kofinansira Evropska unija. Vrednost projekta je 711 000 evra, od kojih 417 000 evra dobija JKP „Bioktoš“ i Regionalna deponija „Duboko“, a pored 5000 kanti koje su podeljene domaćinstvima početkom februara, planira se i nabavka 300 kompostera i 20 kontejnera za ambalažno staklo.\nGradonačelnik Užica Tihomir Petković, prilikom današnje posete deponiji, zahvalio se sugrađanima na visokom nivou odgovornosti koji su pokazali kako prema svojoj lokalnoj zajednici tako prema životnoj sredini.\n„Ovo je jedan novi početak uspešnog, kvalitetnijeg baveljenja selekcijom otpada u gradu Užicu. Želim da pozovem Užičane da budemo istrajni u realizaciji projekta primarne selekcije i da time pokažemo da pripadamo onom svesnijem, obrazovanijem, modernijem i odgovornijem delu čovečanstva, da smo odgovorni prema sebi i svojim potomcima“, naveo je Petković.\nNedeljko Milosavljević, tehnički direktor JKP „Duboko“ naveo je da deponija preko projekta dobila presu koja je veoma značajna za preduzeće u ovom momentu i predstavlja usko grlo gde se materijali recikliraju, baliraju i presuju.\n„Ovo je bio pravi momenat da kroz ovu donaciju vrednu preko 100 hiljda evra dođemo do opreme koja nam mnogo znači. Ovaj projekat je pokazao dosta toga pozitivnog, vidimo da količine koje dolaze u svakom slučaju su količine koje znatno premašuju one količine koje je grad Užice izdvojio prošle godine na mesečnom nivou“, istakao je Milosavljević.\nMiloš Radojević, menadžer projekta SUBREC izjavio je da projektne aktivnosti teku bez većih problema iako su svakodnevni život i funkcionisanje značajno otežani zbog vanrednog stanja.\n„Danas je u rad pušten i namenski kamion koji smo nabavili kroz SUBREC projekat, čime se proces preuzimanja kanti, njihovog pražnjenja i transporta otpada značajno olakšava. Trenutno privodimo kraju proces nabavki kompostera za kućno kompostiranje, koji će u narednom periodu biti podeljeni u 300 užičkih domaćinstava, čime želimo da istestiramo i ovaj način upravljanja komunalnim otpadom. Ono što nam svakako pravi probleme jeste nemogućnost da se edukacija građana nastavi na način i dinamikom kako je predviđeno, ali ćemo se svakako truditi da nađemo alternativna rešenja za adekvatnu komunikacijom sa građanima“, istakao je Radivojević.\nProjekat “Predgrađa recikliraju – Uspostavljanje sistema upravljanja otpadom u prigradskim naseljima Užica i Tuzle/ SUBREC” partnerski sprovode JKP “Duboko” i JKP “Bioktoš” iz Užica, JKP “Komunalac” i Centar za ekologiju i energiju iz Tuzle. Njegova realizacija počela je 7. jula 2019. godine i trajaće 18 meseci.\nTags: primarna selekcijaregionalna deponija duboko\n„Užički pobednik 2018“ karatistima Mladosti iz Lučana\nPreuzmi 60 besplatnih spinova\nNext story U Zlatiborskom okrugu 30 obolelih\nPrevious story Kosjerić odoleva koroni (VIDEO)


PAOK se oprostio od titule - Žestoke kazne sa Savidisa i klub!\nNaslovna / Fudbal / Svet / PAOK se oprostio od titule - Žestoke kazne sa Savidisa i klub!\nFOTO: Beta/ InTime Sports via AP\n2018-03-29 13:36 > 13:34\nSolunski klub oprostio se od titule nakon kazni koje su disciplinski organi danas izrekli. Disciplinska komisija grčke Super lige kaznila je predsednika PAOK-a Ivana Savidisa sa tri godine van fudbala i 100.000 evra zbog toga što je naoružan ušao na teren u završnici derbi meča PAOK - AEK.\nKinezi prodaju Inter, ali niko neće da ga kupi!\nSuspenzija od 90 dana van fudbala i kazna od 15.000 evra izrečena je i bivšem sudiji Mihelu Lubošu koji u PAOK-u obavlja funckiju direktora kluba.\nDisciplinski organi kaznili su i fudbalski klub PAOK i to oduzimanjem tri boda zbog prekida meča, tri utakmice bez prisustva publike i 63.000 evra!\nMeđutim, kaznama nije tu kraj! Prvoligaš iz Soluna narednu sezonu krenuće sa minus tri boda, a što se ove sezone tiče oni su ispali iz borbe za titulu nakon što je derbi susret registrovan službenim rezultatom (3:0) u korist AEK-a.\nTrenutno stanje na tabeli je takvo da AEK ima 57 bodova, drugi je Olimpijakos sa 7 bodova manje, dok je na trećem mestu Atromitos sa 47 osvojenih bodova. PAOK se nalazi na četvrtom mestu pet kola pre kraja sa osvojenih 46 bodova.\nTakmičenje u Super ligi Grčke biće nastavljeno ovog vikenda pošto su klubovi prihvatili mere koje je predložilo Ministarstvo sporta. AEK će ugostiti posrnuli Panatinaikos, Olimpijakos ide u goste Levadijakosu, dok će PAOK u direktnom duelu sa Atromitosom igrati za mesto broj tri na tabeli Super lige.\nPrethodna PSŽ završio prvo pojačanje za narednu sezonu?\nSledeća Pjatek rekao "DA" Milanu i pokreće lavinu - Iguain, Morata, Kalinić...


Ugažen snijeg i šleperi usporavaju saobraćaj | Palelive.com\nPočetna Regija Foča Ugažen snijeg i šleperi usporavaju saobraćaj\nUgažen snijeg i šleperi usporavaju saobraćaj\nFOČA – Zbog ugaženog snijega na kolovozu, saobraćaj se odvija otežano na magistralnom putu Foča – Sarajevo, preko prevoja Rogoj, gdje je visina snijega oko pola metra.\nU Saobraćajnoj policiji u Foči Srni je potvrđeno da je posebno teška situacija bila rano jutros, jer tokom noći putevi nisu bili dobro očišćeni, ali da se situacija postepeno popravlja.\nSa sarajevske strane Rogoja više šlepera jutros nije moglo savladati uspon, pa su pravili probleme ostalim vozilima, a trenutno je zaglavljen jedan šleper.\nIz Saobraćajne policije apeluju da vozači na put ne kreću bez zimske opreme, koja je i zakonski obavezna do 15. aprila.\nIz Autobuske stanice u Foči rečeno je Srni da autobusi iz Sarajeva u Foču stižu prema redu vožnje, a da je, zbog snijega na prevoju Čemerno, pola sata kasnio autobus iz Trebinja.\nPrethodni članakĐurđević: Obezbjediti rad „Alumine“ i zaštititi interese povjerilaca\nNaredni članakBez dozvole sa tuđeg lažnog „Fejsbuk“ profila skinuo prepis razgovora


EFA Young Audience Award 2020 :FCCG\nNagrada mlade publike Evropske filmske akademije EFA Young Audience Award po prvi put biće organizovana u potpuno virtuelnom formatu od 23. do 26. aprila.\nDjevojčice i dječaci iz Crne Gore, uzrasta od 12 do 14 godina, zajedno sa svojim vršnjacima iz Evrope, imaće priliku da pogledaju tri nominovana filma i kao članovi internacionalnog omladinskog žirija glasaju za svog favorita 26. aprila. Virtuelna platforma Nagrade mlade publike omogućila je da se tinejdžerima iz Podgorice i Nikšića pridruže njihovi vršnjaci iz svih krajeva Crne Gore.\nTako ove godine crnogorski žiri čini 109 tinejdžera iz Podgorice, Nikšića, Bara, Budve, Danilovgrada, Herceg Novog i sa Žabljaka, koji će zajedno sa svojim mladim kolegama iz 32 evropske države 26. aprila odlučiti koji film će dobiti prestižnu nagradu Evropske filmske akademije.\nPrijavljeni učesnici i učesnice dobili su svoj privatni Festival Scope nalog putem kojeg će u periodu od 23. do 25. aprila gledati filmove: „Moj brat juri dinosauruse“ (MIO FRATELLO RINCORRE I DINOSAUR, red. Stefano Čipani, 2019. ITA/ESP), „Roka mijenja svijet“ (ROCCA VERÄNDERT DIE WELT, red. Katja Benrat, 2019. DEU) i „Moje nevjerovatno ljeto sa Tes“ (MIJN BIJZONDER RARE WEEK MET TESS, red. Stiven Vauterlod, 2019. NLD/DEU).\nU ovom periodu, prijavljeni učesnici iz cijele Evrope će imati priliku da učestvuju u online edukativnim filmskim radionicama i razgovorima sa autorima filmova, ali i da se upoznaju i diskutuju o filmovima sa vršnjacima iz Evrope. Ovaj vid filmske edukacije jedinstven je jer mladi ne samo da stiču znanja za bolje razumijevanje analiziranje filma, već su i u prilici da dožive iskustvo interaktivnog projekta koji se odvija istovremeno širom Evrope i preuzmu odgovornost aktivnih članova žirija respektabilne organizacije kao što je Evropska filmska akademija.\nOrganizatori EFA Young Audience Award u Crnoj Gori su za crnogorsku mladu publiku pripremili i niz on-line radionica o filmu i glumi sa istaknutim crnogorskim filmskim djelatnicima i glumcima članovima Udruženja glumaca Crne Gore u periodu od 23. do 30. aprila.\nNagradu mlade publike u Crnoj Gori organizuje NVO Podgorica film festival, uz podrsku Crnogorske Kinoteke. Filmski centar Crne Gore je partner Evropske filmske akademije i Nagrade mlade publike u Crnoj Gori. Događaj je organizovan pod pokroviteljstvom Ministarstva kulture Crne Gore.


Račun čačanskog Borca blokiran zbog duga za porez\nBeta\t 29. septembra 2015. 16:20\n“Blokada računa onemogućava obavljanje platnog prometa Borca i njegov normalan, zakonit rad, a blokada je nastala kao posledica neplaćenih poreza i doprnosa za period dok je generalni sponzor Borca bila privatna firma ‘Auto Čačak’, čiji je vlasnik Milenko Kostić”, rekao je Bašanović na vanrednoj konferenciji za novinare koja je održana u zgradi Skupštine Čačka.\nOn je dodao da “Auto Čačak” kao generalni sponzor Borca od 2009. do 2013. godine nije uplatio nijedan dinar klubu, a da je u istom periodu Borac na račun ugostiteljskog preduzeća Morava, čiji je vlasnik isti kao i “Auto Čačka”, uplatio 35 miliona dinara za izvršene ugostiteljske usluge i da iz tog perioda postoji dug kluba od 15 miliona dinara.\n“Firma ‘Auto Čačak’ se Ugovorom o sponzorstvu obavezala da će po isteku ugovora, 30. juna 2013. godine, izmiriti sve dospele obaveze za Borac, što nije učinjeno”, rekao je Bašanović.\nOn je još rekao da je sa vlasnikom “Auto Čačka” potpisan novi Ugovor o mesečnom finansiranju i da je on trenutno glavni sponzor FK Borac. Na novinarsko pitanje zašto je to učinjeno uprkos njegovim dugovanjima, Bašanović je odgovorio da oni nikoga ne teraju iz Borca i da se vlasnik “Auto Čačka” obavezao da će izmirti raniji dug za porez.\nStojanović je rekao da se starim igračima tima duguju tri plate. On, koji je bivši fudbaler Borca, ocenio je da je trenutna atmosfera u klubu “odlična” i “nikad bolja”.


NIKODIJEVIĆ: Beograd je simbol pobede života nad stradanjem – 24sata online\nNIKODIJEVIĆ: Beograd je simbol pobede života nad stradanjem\nPredsednik Skupštine grada Nikola Nikodijević rekao je da se na današnji dan sećamo svih stradalih u bombardovanju glavnog grada 6. aprila 1941. godine i obeležavamo osam decenija od jednog od najvećih zločina koji se desio u Beogradu. On je jutros obišao izložbu fotografija postavljenu ovim povodom na Trgu republike, koja će zvanično biti otvorena u 13 časova i biti dostupna građanima narednih dana u sklopu manifestacije „Dani Beograda”. Kako je precizirao, zajedno sa Ambasadom Ruske Federacije, Ruskim domom i Istorijskim arhivom Srbije, Grad Beograd upriličio je ovu izložbu, kako bi nove generacije mogle da vide sve užase šestoaprilskog bombardovanja.\n– Beograd je bombardovan samo iz jednog razloga, bila je to odmazda prema narodu koji je odbio ideje fašizma, stavljajući se na svetlu stranu istorije. Prema procenama, u bombardovanju je poginulo između 2.700 i 4.000 ljudi, srušeno je više stotina zgrada i objekata, među njima i Narodna biblioteka, što je jedan od najvećih „kulturnih genocida” u našoj zemlji. Zato smo dužni da čuvamo sećanje na ovaj datum i pokažemo sve užase rata, ali i da s ponosom ističemo to što smo u Drugom svetskom ratu bili na strani antifašizma, na strani pobednika i što ovaj narod nikada nije hteo da prihvati ideje fašizma, ma koliko da su mu one bile nametane – istakao je Nikodijević u izjavi za TV Pink.\nNikodijević je precizirao da predstavnici Grada Beograda, države i crkve obeležavaju ovaj datum na više lokacija u gradu, pokazujući da je ovo jedan od datuma koji nikada ne smemo da zaboravimo.\n– Nove generacije moramo učiti svim vrednostima antifašizma, jer fašizam nikada nije dovoljno mrtav. Moramo ponavljati sve o njemu i ukazivati na njegove užase kako nam se istorija ne bi ponovila – kazao je Nikodijević.\nPredsednik Skupštine grada je podsetio da je Beograd više puta rušen u istoriji, ali je uvek i obnovljen.\n– Beograd je simbol pobede života nad stradanjem i zato smo ponosni na svoj grad – poručio je Nikodijević.\nPozvao je Beograđane da danas i narednih dana pogledaju izložbu fotografija o šestoaprilskom bombardovanju, na kojoj su na velikim panoima prikazane fotografije iz privatnih arhiva, muzeja i Istorijskog arhiva Srbije.\nTagovi: bombardovanje Beograda 1941Nikola Nikodijević


Budva, Citadela – Koncert „Ritmico“ – Butua.com – kultura i kulturni turizam Budve\nHomePo godinama2015Budva, Citadela – Koncert „Ritmico“\n20/08/2015 2015, Fokus, JU "Muzeji i galaerija" Budva, Muzički programi - Arhiva (2007-....), Najave, izvještaji, reportaže... 0\nU poneđeljak, 17. avgusta 2015. godine, na Citadeli, u Starom gradu održan je koncert „Ritmico“, dua gitara Srđan Bulatović-Darko Nikčević. Pored dua gitara, na koncertu su učestvovali bubnjar Predrag Lazović, violinista Vili Ferdinandi, flautista Boris Nikčević i bas gitarista Davor Novak.\nSrđan Bulatović, gitara\nDarko Nikčević, gitara\nPredrag Lazović, bubnjevi\nVili Ferdinandi, violina\nBoris Nikčević, flauta\nDavor Novak, bas gitara\nNa koncertu su premijerno izvedene kompozicije sa kompakt diska “Ritmico”, koji je izašao u martu ove godine. Album “Ritmico” predstavlja instrumentalnu muziku, autora Srđana Bulatovića i Darka Nikčevića.\nKoncert je počeo kompozicijom “Još ne sviće”, a u nastavku su izvedene sljedeće numere: “Ritmiko”, “Pod gorom”, “Ljubav”, “Vrsuta”, “Igra”, “Snovi”, “Livada”, “Maris”, “Tekla voda na valove”, “Poljem se vija”, “Energija”, “Fistanlija”, “Matija”, “Ponoć”, “Vita jela”, “Dunja”, “Slavic perpetuum mobile” i “Poskoči”. Na kraju koncerta na zahtjev oduševljene publike izvedena je kompozicija “Vrela voda na valove”. Najveći broj kompozicija je inspirisan crnogorskom narodnom muzikom, prisutna je i muzika Balkana, a kod nekih je značajan uticaj rok muzike.\nAlbum “Ritmico” je novi, pa je sasvim razumljivo što ne možemo da vam putem video zapisa prikažemo snimak kompletnog koncerta. Uvjereni smo, da će čak i ovaj fragmentarni video zapis biti dovoljan da uživate i donesete čvrstu odluku da prvom prilikom pośetite njihov koncert.\nOrganizatori koncerta, JU Muzeji i galerije Budve zaslužuju sve pohvale, jer je zaista bilo zadovoljstvo provesti veče u predivnom ambijentu Citadele, uz izvanredno izvođenje kompozicija čiji će ritam pośetioci još dugo ośećati i pamtiti.


Zašto su vozila Volvo bezbedna za svako telo, muško ili žensko | Moj Svet Brzine - Djordje Djenic\nNaslovna » Industrija » Zašto su vozila Volvo bezbedna za svako telo, muško ili žensko\n7. март, 2020.\nRaznovrsnost i inkluzija su suštinski elementi kulture kompanije Volvo Cars. To su vrednosti koje prožimaju celu kompaniju i koje se ističu u svim oblastima njenog rada. Uspeh Volvo Cars je zasnovan na snazi i saznanjima stečenim iz različitih okruženja, vidika i iskustva…\n• Žene su u odnosu na muškarce zbog razlika u anatomiji, a i uopšteno, izloženije povredama u slučaju sudara otpozadi. Ali ne i na sedištu Volvo, koje je opremljeno sistemom zaštite vrata (WHIPS) koji kombinuje robusni naslon za glavu sa promišljenim osloncem za glavu i leđa i na taj način pruža zaštitu za vrat. Nakon što je zabeležen relativno veći pad povreda žena u vozilima Volvo koja koriste sistem WHIPS, tehnologija sada obezbeđuje uporedivi nivo rizika od povreda prilikom sudara otpozadi za muškarce i žene, a rizik od dugotrajnih povreda je upola manji u odnosu na prethodna vozila Volvo.• Postoji veća verovatnoća da će žene u saobraćajnoj nesreći zadobiti povrede grudnog koša zbog razlika u snazi skeletne muskulature. Radi optimalne zaštite, kompanija Volvo Cars stalno razvija konstrukciju svojih vozila i za smanjenje posledica za putnike je ugradila bočne vazdušne jastuke. Sistem za zaštitu od bočnih sudara (SIPS) je zasnovan na inteligentnoj konstrukciji koja unapređuje opštu bezbednosti. Sistem SIPS zajedno sa vazdušnim jastukom za zaštitu trupa prilikom bočnog sudara ublažava teže povrede grudnog koša kod muškaraca i žena za više od 50 % u odnosu na vozila Volvo pre uvođenja te tehnologije.


Izvor: Telegraf arhiva vesti 17.01.2017 - Naslovi.net\nFotografija mrtvih ružičastih divova boli: Na desetine flamingosa uginulo od hladnoće u Ulcinju (FOTO)\nCentar za zaštitu i proučavanje ptica Crne Gore saopštio je da su nepovoljne vremenske prilike negativno delovale i na desetine pataka i šljukarica, koje su doživele sličnu sudbinu kao flamingosi. Zbog ekstremno niskih temperatura koje su prethodnih… »\nSneg ne popušta, vetar će ponegde duvati i olujnom jačinom!\nI u Beogradu pretežno oblačno, hladno i vetrovito, povremeno sa snegom uz povećanje visine snežnog pokrivača. Danas nas očekuje pretežno oblačno, hladno i vetrovito vreme, mestimično sa snegom, prognozira RHMZ. ZIMA NIJE GOTOVA, TEK JE POČELA… »\nDetalji razgovora Vučića i Bajdena: Potpredsednik SAD će lično intervenisati zbog odnosa Beograda i Prištine\nDodao je da je Bajden pohvalio ekonomske reforme u Srbiji i da mu je rekao da smo potpuno posvećeni tome. Premijer Srbije Aleksandar Vučić izrazio je večeras uverenje da će odlazeći potpredsednik SAD Džozef Bajden lično preduzeti korake kada je u… »\n17.01.2017 Telegraf, kategorije


Vesti online / Vesti / Srbija / "Šta je sa srpskim žrtvama?"\n"Šta je sa srpskim žrtvama?"\nPredsednik Saveza Srba iz regiona Miodrag Linta ocenio je kao apsurdnu i provokativnu izjavu poslanika HDZ i bivšeg šefa hrvatske diplomatije Mira Kovača da će Srbija morati da reši pitanje odštete hrvatskim logorašima u sklopu pregovora o priključenju Evropskoj uniji.\nMiodrag Linta: HR uporno odbija da isplati odštetu žrtvama ustaških zločina i njihovim naslednicima\nU saopštenju dostavljenom medijima Linta podseća da Hrvatska uporno odbija da isplati odštetu žrtvama ustaških zločina i njihovim naslednicima, kao i zatočenicima ustaških logora u Drugom svetskom ratu.\nIsto tako, dodaje, Hrvatska odbija da isplati odštetu porodicama srpskih žrtava i srpskim logorašima koji su bili zatočeni u hrvatskim logorima za vreme "agresije Tuđmanovog režima na Jugoslaviju i srpski narod u Hrvatskoj".\nLinta zato izjavu Kovača vidi kao potvrdu da je "današnja Hrvatska nastala na temeljima nacističke NDH, jer ih povezuju ustaška ideologija, mržnja prema Srbima, ubijanje, proterivanje i pokrštavanje Srba i otimanje i uništavanje srpske imovine".


Zloupotrebljava li Zavod za zapošljavanje RS položaj i javni novac? Odlučili da su najbolji i uzeli sebi najviše -\nZloupotrebljava li Zavod za zapošljavanje RS položaj i javni novac? Odlučili da su najbolji i uzeli sebi najviše\nMart 31, 2019 Urednik2 0 Comments poslodavci, republika srpska, revizija, Zavod za zapošljavanje RS\nPiše: Dejan Tovilović, Nezavisne Novine\nZavod za zapošljavanje Republike Srpske, koji već nekoliko godina dodjeljuje subvencije za zapošljavanje, redovno i sebe stavlja u isplatni red, što je, prema ocjeni mnogih kojima smo ukazali na ovu pojavu, klasični primjer sukoba interesa i zloupotrebe javnih sredstava, s obzirom na to da sami sebi odobravaju i dodjeljuju novac.\nSa druge strane, u Zavodu se pravdaju kako nisu sami sebi odobrili novac, već da su ga preusmjerili kako bi zaposlili pripravnike jer, kako tvrde, “poslodavci teže prihvataju kadrove bez radnog iskustva”.\n“Zavod je javna ustanova koja posjeduje materijalne, tehničke i kadrovske resurse koji, uz kvalitetan izbor mentora, omogućavaju mladim ljudima sticanje iskustva, podizanje kompetencija i osposobljavanje za samostalan rad u struci, kao i polaganje pripravničkog ispita”, odgovorili su iz ove ustanove.\nU Helsinškom odboru za ljudska prava, a koji je dio antikoruptivne mreže “Account”, kažu kako se u pravilniku nigdje ne navodi mogućnost i pravo da Zavod za zapošljavanje Republike Srpske može i sebi dodjeljivati ova sredstva.\nZbog svega toga, prema riječima Mirjane Ćuskić iz Odbora ostavlja se prostor za manipulacije prilikom dodjele subvencija i zloupotrebu javnog novca.\n“Nedopustivo je da Zavod za zapošljavanje, kao institucija čije su osnovne funkcije da posreduje u zapošljavanju, bude akter koji raspodjeljuje novac za određeni program zapošljavanja, a istovremeno i korisnik istog. Jasno je da se radi o sukobu interesa usljed neadekvatnog definisanja zakona i podzakonskih akata, kao i nepostojanja sankcija za ovakvo djelovanje”, kaže Ćuskićeva.\nIako pravilnik kaže da onaj ko konkuriše mora da ispunjava svoje obaveze po osnovu poreza i doprinosa, “Banji Dvorovi” iz Bijeljine odobreno je zapošljavanje pripravnika iako posluju na ivici likvidnosti. To pokazuju i podaci Poreske uprave RS, prema kojoj su zaključno s avgustom dužni 666.433 KM poreza.\nZbog duga za plate i doprinose, radnici ove zdravstvene ustanove su u oktobru 2017. godine stupili u štrajk, a “glavu iznad vode” za sada im drži Vlada RS, koja je na sjednici održanoj u septembru 2018. godine odobrila 200.000 maraka pomoći.\n“Rukovodstvo u ustanovi se suočava s velikim problemima i kašnjenjima u izmirenju obaveza, te su bilansi u ustanovi opterećeni značajnim iznosima zakonskih zateznih kamata i poslovanjem sa gubitkom”, navodi se u obrazloženju Vlade RS, a koje samo potvrđuje da je pravilnik prekršen.\nPrednjače veliki sistemi poput “Elektroprivrede RS”, “Šuma RS”, Fonda PIO RS, koji su zbirno zaposlili preko stotinu mladih pripravnika. Međutim, od ovih sredstava nisu bježale ni male lokalne zajednice sa svojim preduzećima i ustanovama, koje će takođe otvoriti vrata za više stotina mladih i školovanih ljudi.\n“Pravilima na osnovu kojih se vrši odobravanje sredstava po projektima zapošljavanja nisu uspostavljeni precizni i mjerljivi kriterijumi, a odobravanje sredstava nije u određenim slučajevima vršeno u skladu s postavljenim uslovima i kriterijumima iz pravilnika”, stoji u izvještaju.\n“Kroz izradu planskih akata i programa zapošljavanja tražili smo jednak tretman za sve poslodavce i radnike i insistirali na efikasnijoj upotrebi javnih sredstava. Reforma tržišta rada nužno se odnosi na promjenu načina funkcionisanja Zavoda za zapošljavanje. To podrazumijeva prioritetno fokusiranje ove institucije na njenu osnovnu ulogu, posredovanje pri zapošljavanju, ali i dosljedno sprovođenje strategije i akcionih planova koji prepoznaju negativne trendove i karakteristike našeg tržišta rada. Socijalni partneri i institucije moraju mnogo odgovornije pristupati problemima tržišta rada jer ova problematika ima posljedično veliki uticaj na ekonomsku i socijalnu stabilnost Republike Srpske”, kazao nam je Saša Aćić, direktor Unije.\nB1info.ba: Kako se Republika odužuje borcima – U ratu prvi, u miru posljednji\nFebruar 9, 2019 Urednik2 0


Švedska ukida doživotne stambene kredite | Ekonomist\nVlasnici nekretnina u Švedskoj moraće da otplate svoj dug u razumnom roku, saopštila je švedska vlada.\nVlada u Stokholmu će predložiti zakon kojim se ukida ova švedska specifičnost koja omogućava najsolventnijim domaćinstvima da plaćaju samo kamate na stambene kredite dok glavnicu duga uopšte ne isplaćuju ili toliko sporo da ta otplata može ponekad “i vjekovima” da traje, prenio je AFP.\nMinistarstvo finasija je najavilo da će predložiti zakon kojim se omogućava inspekcija finasijskog sektora o regulativama rokova za isplatu dugova. “Uvođenjem obaveze o isplati glavnice kreditnog zajma, otklonićemo zabrinutost finasijskog sektora u pogledu duga švedskih domaćinstava”, saopšteno je iz Ministarstva finasija.\nŠvedska domaćinstva su među najzaduženijima u Evropi, sa prosječnim dugom na stambene kredite od 366 odsto njihovog godišnjeg raspoloživog dohotka, prenosi AFP. U novembru 2014, finasijaska inspekcija je pokrenula projekat o uvođenju regulative kojom se dužnici obavezaju na isplatu kredita u iznosu polovine vrijednosti kupljene nekretnine.\nCBCG najavljuje mjere za ublažavanje rizika od…\nOznake banke doživotni stambeni krediti kamata mmf nekretnine Štokholm švedska\nGrci iznenadili, ekspresno pune kasu


Marinković: Srpske interese u SAD zastupaju kongresmeni iz redova i republikanaca i demokrata | Radio Kosovska Mitrovica\n26. December, 2020 19:36 |\nNedavnu izjavu Marka Đurića, ambasadora Srbije u SAD, da je “cilj da u narednom periodu imamo srpske Eliote Engele među kongresmenima i senatorima”, preneli su svi mediji u regionu, pogotovo albanski, a narodni poslanik SNS u Skupštini Srbije Vladimir Marinković za Kosovo Onlajn navodi da je Đurić potpuno u pravu.\n“Ambasador Marko Đurić je potpuno u pravu da su Srbiji potrebni naši Engeli, uticajni ljudi u Americi koji podržavati Srbiju i osnaživanje bilaterlanih odnosa između SAD i naše zemlje. Predsednik Vučić je uspeo da putem svoje diplomatske ofanzive za samo nekoliko godina Srbija dobije puno prijatelja u ključnim američkim institucijama i da na taj način promeni pristup administracije po pitanju Srbije i konačno posle nekoliko decenija SAD počnu da tretiraju Srbiji kao ravnopravnog partnera i saveznika u ovom delu Evrope.\nOn je čak uspeo u tome da i oni koji su nazivani “jastrebovima” američke spoljne politike i koji su zastupali isključivo interese Albanaca vremenom promene svoje pozicije i počnu da podržavaju Srbiju kao ekonomskog lidera regiona i zemlju koja je pouzdana i koja je ključ dugorocne stabilnosti.\nMeđu njima su i izabrani predsednik SAD Džo Bajden, bivši kongresmen Rorabaher, senator Ted Kruz, pokojni veoma uticajni senator Džon Mekejn, koji su predsedniku i našoj zemlji odali veliko priznanje zbog odličnog kriznog menadžmenta tokom pika migrantske krize 2015. godine”, navodi Marinković.\nO tome koji kongresmeni trenutno zastupaju srpske interese u SAD, Marinković navodi:\n“Predsednik Vučić je uspeo da aktivira i srpski kokus u Kongresu i Senatu i maksimalno pomogne da se dinamizuju aktivnosti i uticaj kongresmena Klivera, Poa, Stajversa, koji pokreću čitav niz konkretnih akcija i podrske Srbiji, a u nekoliko navrata je veći broj kongresmena prvi put u istoriji potpisivao podršku našoj zemlji i reformama koje predsednik Vučić sprovodi. Konačno, potpisan je i Vašingtonski sporazum, kojim je predsednik u Vašingronu sačuvao integritet zemlje i obezbedio da Amerikanci kroz aktivnosti DFC još više investiraju u Srbiju, ali i ojačao saradnju u oblasti energetike, odbrane i telekomunikacija.”\nKako navodi narodni poslanik u Skupštini Srbije, među onima koji su prepoznali da Amerika nema boljeg saveznika u regionu od Srbije ima i demokrata.\n“U pripremi Vašingtonskog sporazuma učestvovali su i veoma uticajni senatori koji imaju bliske odnose sa predsednikom Vučićem, Ron Džonson, predsednik uticajnog Komiteta za unutrašnju bezbednost, i demokrata Kristofer Marfi, koji je prepoznao da Amerika nema boljeg saveznika u regionu od Srbije. Ovi konkretni rezultati donose mogućnost i sledećoj administraciji i predsedniku Bajdenu da dalje rade na jačanju savezništva sa Srbijom, a nama preostaje da svi oni koji se bave spoljnom politikom u državi doprinesu da imamo još Stajversa, Poa, Klivera. Veoma zainteresovani u tom domenu, a manje poznati našoj javnosti su kongresmeni Gosar iz Arizone, Čabot iz Ohaja, Mrvan iz Indijane, Viktorija Sparc i mnogi drugi, sa kojima treba još intenzivnije da radimo i zajedno gradimo poziciju Srbije u SAD”, zaključio je Marinković.


Vesti online / Vesti / Srbija / Bahtiri: Srbi sprečavaju otvaranje mosta u Mitrovici\n- To je neprihvatljivo - rekao je Bahtiri na sastanku, prenosi RTK. Bahtiri je rekao predstavnicima UNMIK da međunarodna zajednica ne treba da toleriše takve akcije rukovodstva u severnom delu Mitrovice.\nPonovno otvaranje mosta ne bi trebalo, kako je rekao, povezivati sa dijalogom između Prištine i Beograda. Bahtiri bi želeo da se inauguracija otvaranja mosta obavi u saradnji sa gradonačelnikom Severne Mitrovice Goranom Rakićem, ali ako on nastavi sa "odbacivanjem" pristupa, institucije Kosova će morati da rade svoj deo posla na otvaranju mosta.\nŠef UNMIK Tanin je, prenose kosovski mediji, izjavio kako međunarodna zajednica želi da vidi punu normalizaciju odnosa između dve strane i da sve dogovore koji su do sada postignuti moraju implementirati sve strane.\n* Most na Ibru zvaće se "Šakira"?\n* Skot opet o Kosovu


Afričke snage se pomjeraju ka centru Malija – Minber\nsij. 24, 2013 at 11:09 am\nAfričke snage Ujedinjenih naroda počele su da se pomjeraju ka centralnom dijelu Malija, saopćio je francuski ministar vanjskih poslova Laurent Fabius, prenosi Tanjug.\nPrvi vojnici afričke misije UN-a čiji je cilj da zamijeni francusku misiju su “već počeli da se pomjeraju ka centralnim gradovima”, kazao je Fabius i dodao da se ova misija “razmješta brže nego što se očekivalo”.\nHiljadu vojnika iz zapadnih afričkih država i Čada već su stigli u Mali koji je prepolovljen još od aprila prošle godine, rekao je francuski ministar.\n“Afrička misija se razmješta brže nego što se očekivalo uprkos brojnim logističkim poteškoćama, tako da moram da naglasim veliki trud naših afričkih prijatelja”, izjavio je Fabius.\nJedan malijski zvaničnik odbrane kazao je da je 160 vojnika iz Burkine Faso stiglo u Markalu, 270 km sjeverno od prijestonice Bamaka, da bi “preuzeli štafetu od Francuza” koji čuvaju strateški most na reci Niger, prenosi AP.\n“Oni su već na licu mjesta i mogu da krenu ka Nionu i Diabalyju”, dva grada dalje na sjeveru, kazao je ovaj izvor, dodajući da su “poslije Francuza, na terenu Afrikanci”.\nUjedinjeni narodi su dozvolili razmještanje 3.300 vojnika pod okriljem ECOWAS-a (Grupe 15 zemalja zapadne Afrike), ali miješanje Čada koji je dao oko 2.000 vojnika znači da će ova misija biti mnogo jača, naglašava AP.\nOko dvije sedmice nakon što je Francuska krenula u pomoć Maliju da zaustavi napredovanje pobunjenika ka Bamaku pojavili su se izvještaji o strahotama koje su počinili vojnici Malija, pa rastu strahovanja od napada među etničkim zajednicama bijele puti, podsjeća američka agencija.\nMeđunarodna federacija za zaštitu ljudskih prava (FIDH) navodi da je u gradu Sevareu, u centralnom dijelu zemlje, pogubljeno najmanje 11 osoba u jednom vojnom logoru, kao i da je oko 20 ljudi pogubljeno u istoj oblasti.\nU Nionu su malijski vojnici pogubili dva Tuarega, navodi također ova federacija i poziva na hitnu nezavisnu istragu kako bi se “utvrdila skala zloupotreba i kaznili počinioci”.\nSa svoje strane, Human Rights Watch” je saopćio da su istražitelji ove organizacije razgovarali sa očevicima koji su vidjeli pogubljenje dva Tuarega u selu Siribala pored Niona, kao i da “posjeduje vjerodostojnu informaciju” o tome da su vojnici seksualno zlostavljali žene u selu blizu Sevarea i pozvala Vladu Malija da hitno istraži ove incidente.\nFrancuski ministar vanjskih poslova Fabius je rekao: “Ne možemo prihvatiti nijedno kršenje ljudskih prava”.\n“Međunarodna zajednica će se suočiti sa veoma ozbiljnom situacijom ukoliko se interventne snage poistovjete sa zločinima”.\nFrancuska je do sada razmjestila 2.300 vojnika u Maliju, njenoj bivšoj koloniji.\nItalija, Njemačka, Belgija, Velika Britanija, Kanada, Danska, Holandija, Španija i Ujedinjeni Arapski Emirati također daju svoje avione i helikoptere da pomognu prebacivanje afričkih i francuskih vojnika.\nMaliki: Palestinci traže priznanje države od izraelske vlade


KLARA M BRIDAL COLLECTION - SVE ZA VENČANJA I SVADBE\nNaziv: KLARA M BRIDAL COLLECTION\nAdresa: Kondinoj 1\nTel: +381 11 3226 484\nMob: +381 69 3226 484\nZa detaljnu ponudu pišite nam na: klaram@klaram.com\nDozvolite nam da Vas upoznamo sa kolekcijama španskih i italijanskih venčanica, cipela i asesoara koje smo sa ljubavlju birali za Vas. Posetite nas u Kondinoj 1.\nSan Patrick je španski brend koji je 1964 godine stvorila Pronovias grupa, jedna od vodećih kompanija u svetu za dizajniranje i proizvodnju venčanica. Kolekcije San Patrick prodavane su u 60 zemalja u više od 3,200 salona. Ovogodišnja kolekcija venčanica San Patrick obiluje tafetom i čipkom dok kroj haljine savršeno stoji svim tipovima gradje. Mi Vas pozivamo da nas posetite i probate modele koje imamo u salonu. S' poštovanjem,\nKlaraM - Bridal collection


NE PROPUSTITE KRATKU I JASNU PORUKU PATRIJARHA PAVLA: Kako da ne zalutamo sa pravog puta\nPatrijarh Pavle dao je jedno lepo viđenje o tome šta predstavlja porodica i kako da se u životu održimo na pravom putu! „Porodicu smatram osnovom ljudske zajednice i nezamenljivom za duhovni razvoj čoveka.\nU porodici se čuva vera predaka, drži se do osnovnih duhovnih vrednosti, koje nas vode kroz život; porodica je izvor ljubavi, u njoj se učimo dužnosti, žrtvovanju, zajedničkom podnošenju nevolja, kao i podeli radosti.\nPreviousPrevious post: MILOŠEVIĆ NAM JE DAVNO REKAO, NISMO MU VEROVALI: Evo ko su izdajnici u Srbiji i šta nas sve čeka! (VIDEO)\nNextNext post: SVE VREME STE RADILI POGREŠNO: Evo da li je bolje isključivati bojler ili ga stalno držati uključenog